
LIETUVOS RESPUBLIKOS SOCIALINĖS APSAUGOS IR DARBO MINISTRAS

ĮSAKYMAS
DĖL KLAUSOS, REGOS, KOMUNIKACIJOS IR SENSORIKOS BEI JUDĖJIMO TECHNINĖS PAGALBOS PRIEMONIŲ POREIKIO NUSTATYMO KRITERIJŲ IR ŠIŲ PRIEMONIŲ FINANSAVIMO TVARKOS APRAŠŲ PATVIRTINIMO

2022 m. sausio 13 d. Nr. A1-25
Vilnius

Vadovaudamasi Lietuvos Respublikos asmens su negalia teisių apsaugos pagrindų įstatymo 26 straipsnio 3 dalimi:
1. Tvirtinu pridedamus:
1.1. Klausos techninės pagalbos priemonių poreikio nustatymo kriterijų ir šių priemonių finansavimo tvarkos aprašą;
1.2. Regos techninės pagalbos priemonių poreikio nustatymo kriterijų ir šių priemonių finansavimo tvarkos aprašą;
1.3. Komunikacijos ir sensorikos techninės pagalbos priemonių poreikio nustatymo kriterijų ir šių priemonių finansavimo tvarkos aprašą;
1.4. Judėjimo techninės pagalbos priemonių poreikio nustatymo kriterijų ir šių priemonių finansavimo tvarkos aprašą.
2. Nustatau, kad:
2.1. Techninės pagalbos priemonių centro (toliau – Centras) įsigytais vibruojančiais žadintuvais, žadintuvais su vibruojančia pagalvėle, prie radijo ir televizijos imtuvų jungiamais įtaisais, signalizavimo ir rodymo priemonėmis asmenys aprūpinami tol, kol šių techninės pagalbos priemonių Centras turi;
2.2. Centro įsigytomis klausos techninės pagalbos priemonėmis asmenys aprūpinami nemokamai.


Socialinės apsaugos ir darbo ministrė	Monika Navickienė

PATVIRTINTA
Lietuvos Respublikos socialinės apsaugos ir darbo 
ministro 
2022 m. sausio 13 d. įsakymu Nr. A1-25 
(Lietuvos Respublikos socialinės apsaugos ir 
darbo ministro 2026 m. balandžio 27 d. 
įsakymo Nr. A1-251
redakcija)

KLAUSOS TECHNINĖS PAGALBOS PRIEMONIŲ POREIKIO NUSTATYMO KRITERIJŲ IR ŠIŲ PRIEMONIŲ FINANSAVIMO TVARKOS APRAŠAS

I SKYRIUS
BENDROSIOS NUOSTATOS

1. Klausos techninės pagalbos priemonių poreikio nustatymo kriterijų ir šių priemonių finansavimo tvarkos aprašas (toliau – Aprašas) nustato kompensuojamų klausos techninės pagalbos priemonių poreikio nustatymo kriterijus, asmens įsigytų naujų klausos techninės pagalbos priemonių įsigijimo išlaidų kompensacijos (toliau – kompensacija) mokėjimo ir finansavimo tvarką.
2. Klausos techninės pagalbos priemonių poreikį Lietuvos Respublikos asmens su negalia teisių apsaugos pagrindų įstatymo 26 straipsnio 2 dalyje nurodytiems asmenims (toliau – asmuo) nustato Techninės pagalbos priemonių centras (toliau – Centras), vadovaudamasis Klausos techninės pagalbos priemonių ir jų poreikio nustatymo kriterijų sąraše (priedas) (toliau – Sąrašas) nurodytais klausos techninės pagalbos priemonių poreikio nustatymo kriterijais (negalios priežastis ir pobūdis, liga ar fizinė būklė), pagal kuriuos nustatomas asmens poreikis įsigyti klausos techninės pagalbos priemonę.
3. Apraše vartojamos sąvokos suprantamos taip, kaip jos apibrėžtos Asmens su negalia teisių apsaugos pagrindų įstatyme.

II SKYRIUS
KOMPENSUOJAMŲ KLAUSOS TECHNINĖS PAGALBOS PRIEMONIŲ FINANSAVIMAS

4. Centras asmenims klausos techninės pagalbos priemonių poreikį nustato, kompensacijas skiria ir moka, vadovaudamasis Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos (toliau – Agentūra) direktoriaus patvirtintu Asmenų aprūpinimo techninės pagalbos priemonėmis tvarkos aprašu (toliau – Tvarka). 
5. Kompensacijos mokamos iš valstybės biudžeto lėšų.
6. Kompensacija mokama tik už asmens įsigytas naujas klausos techninės pagalbos priemones, nurodytas Sąraše (išlaidos ir (ar) mokesčiai, susiję su šių priemonių užsakymu ir (ar) pristatymu, taip pat papildomi klausos techninės pagalbos priemonių priedai (pavyzdžiui, dėklai, laikikliai), nekompensuojami), ir tik Centro direktoriaus įsakymu sudarytai komisijai dėl kompensacijos mokėjimo (toliau – Komisija) priėmus teigiamą sprendimą dėl kompensacijos mokėjimo.
III SKYRIUS
KOMPENSUOJAMOS KLAUSOS TECHNINĖS PAGALBOS PRIEMONĖS

7. Kompensuojamos klausos techninės pagalbos priemonės, jų naudojimo laikas, kompensacijų dydžiai ir kriterijai, pagal kuriuos nustatomas asmens poreikis įsigyti klausos techninės pagalbos priemonę (negalios priežastis ir pobūdis, liga ar fizinė būklė), nurodyti Sąraše.
8. Kompensacija mokama tik už vieną iš šių asmens įsigytų klausos techninės pagalbos priemonių, nurodytų: 
8.1. Sąrašo 1.1 papunktyje arba 1.2 papunktyje, arba 1.3 papunktyje; 
8.2. Sąrašo 2.2 papunktyje arba 2.3 papunktyje; 
8.3. Sąrašo 3.2.1 papunktyje arba 3.2.2 papunktyje, arba 3.2.3 papunktyje.
9. Už asmens įsigytą klausos techninės pagalbos priemonę, nurodytą Sąrašo 3.1 papunktyje, kompensacija nemokama asmenims, kurie sukakę senatvės pensijos amžių. Asmenims, kurie yra sukakę senatvės pensijos amžių, kompensacija už asmens įsigytą klausos techninės pagalbos priemonę, nurodytą Sąrašo 3.1 papunktyje, gali būti mokama tik tuo atveju, jei šią klausos techninės pagalbos priemonę jie naudojo iki sukankant senatvės pensijos amžiui.

IV SKYRIUS
KOMPENSACIJOS MOKĖJIMAS

10. Asmuo, pageidaujantis gauti kompensaciją, ar jo atstovas (vienas iš asmens artimųjų giminaičių, sutuoktinis, sugyventinis ar partneris, asmens atstovas pagal įstatymą, asmens gyvenamosios vietos savivaldybės mero nustatyta tvarka paskirtas socialinis darbuotojas ar nevyriausybinės organizacijos, atstovaujančios asmens teisėms ir interesams, atstovas (toliau – asmens atstovas) Centro teritoriniam padaliniui turi pateikti Agentūros direktoriaus Tvarkoje nurodytus kompensacijai gauti reikalingus dokumentus ir klausos techninės pagalbos priemonių poreikį pagrindžiančius dokumentus, kuriuose per paskutinius 12 mėnesių iki kreipimosi dėl kompensacijos yra nurodyti klausos techninės pagalbos priemonių poreikio nustatymo kriterijai (negalios priežastis ir pobūdis, liga ar fizinė būklė), išskyrus atvejus, kai ši informacija yra registrų informacinėse sistemose ir kitose informacinėse sistemose. Klausos techninės pagalbos priemonių poreikį pagrindžiančius dokumentus būtina pateikti tik tuo atveju, kai asmuo dėl kompensacijos mokėjimo kreipiasi pirmą kartą ar (ir) asmuo dėl kompensacijos mokėjimo kreipiasi po ūmių traumų ir (ar) ligų, iki neįgalumo ar dalyvumo lygis jam dar nenustatytas arba kai nuo paskutinio kreipimosi dėl kompensacijos mokėjimo praėjo daugiau nei 10 metų.
11. Konkrečių dokumentų rūšis, jų pateikimo būdus ir tvarką Agentūros direktorius nustato Tvarkoje.
12. Centro teritorinis padalinys ne vėliau kaip per 3 darbo dienas nuo Aprašo 10 punkte nurodytų dokumentų (jei, Agentūros direktoriaus nustatyta Tvarka, prašoma pateikti trūkstamus dokumentus ar patikslinti informaciją, – nuo visų trūkstamų dokumentų) gavimo dienos perduoda juos nagrinėti Komisijai.
13. Komisija per 20 darbo dienų nuo jai Centro teritorinio padalinio perduotų kompensacijai gauti reikalingų dokumentų (jei, vadovaujantis Agentūros direktoriaus nustatyta Tvarka, prašoma asmens ar asmens atstovo, ar klausos techninės pagalbos priemonės pardavėjo pateikti trūkstamus dokumentus ar patikslinti informaciją, – nuo visų trūkstamų dokumentų ar patikslintos informacijos) gavimo dienos, remdamasi asmens ar asmens atstovo, ar klausos techninės pagalbos priemonės pardavėjo pateiktais dokumentais bei duomenimis ir (ar) registrų informacinėse sistemose ir kitose informacinėse sistemose esančia informacija, įvertina, ar asmuo atitinka Sąraše nurodytus klausos techninės pagalbos priemonių poreikio nustatymo kriterijus, taip pat, ar pasibaigė anksčiau gautos naujos klausos techninės pagalbos priemonės naudojimo laikas, ir priima sprendimą dėl kompensacijos mokėjimo. Centro teritorinis padalinys, ne vėliau kaip per 3 darbo dienas nuo Komisijos sprendimo dėl kompensacijos mokėjimo priėmimo dienos, informuoja asmenį ar asmens atstovą apie priimtą sprendimą, vadovaudamasis Agentūros direktoriaus nustatyta Tvarka. 
14. Kompensacija ne vėliau kaip per 30 darbo dienų nuo Aprašo 13 punkte nurodyto Komisijos sprendimo dėl kompensacijos mokėjimo priėmimo dienos išmokama pervedant ją į asmens asmeninę arba asmens atstovo pagal įstatymą ar notarinį įgaliojimą sąskaitą per Lietuvos Respublikoje, kitoje Europos Sąjungos valstybėje narėje ar Europos ekonominės erdvės valstybėje įregistruotas kredito įstaigas ar kitus mokėjimo paslaugų teikėjus arba išmokama Centro Lietuvos Respublikos viešųjų pirkimų įstatymo nustatyta tvarka parinktoje mokėjimo įstaigoje (jos padalinyje). 
15. Kompensacijai gauti reikalingi dokumentai, nurodyti Aprašo 10 punkte, pateikti po asmens, kuriam prašoma skirti kompensaciją, mirties, nenagrinėjami ir kompensacija asmens turto paveldėtojui (-ams) neišmokama. Jeigu, pateikus kompensacijai gauti reikalingus dokumentus asmuo miršta, teisė į kompensaciją paveldima Lietuvos Respublikos civilinio kodekso nustatyta tvarka.
16. Kompensacija už tos pačios klausos techninės pagalbos priemonės įsigijimą išmokama vieną kartą.

V SKYRIUS
KOMPENSACIJOS MOKĖJIMAS PAKARTOTINAI

17. Pakartotinai kompensacija už asmens įsigytas naujas klausos techninės pagalbos priemones, nurodytas Sąraše, gali būti mokama pasibaigus Sąraše nurodytam naujos klausos techninės pagalbos priemonės naudojimo laikui, kuris skaičiuojamas nuo Komisijos sprendimo dėl kompensacijos mokėjimo priėmimo dienos, išskyrus atvejus, kai:
17.1. klausos techninės pagalbos priemonė jos naudojimo laikotarpiu buvo prarasta dėl stichinės nelaimės, gaisro ar vagystės;
17.2. Sąrašo 3.1 ir (ar) 3.2, ir (ar) 4.2 papunkčiuose nurodytos klausos techninės pagalbos priemonės jų naudojimo laikotarpiu visiškai nusidėvėjo.
18. Asmuo ar asmens atstovas, norėdamas pakartotinai gauti kompensaciją nepasibaigus klausos techninės pagalbos priemonės naudojimo laikui Aprašo 17.1 ir 17.2 papunkčiuose nurodytais atvejais, Centro teritoriniam padaliniui Agentūros direktoriaus Tvarkoje nurodytais būdais ir tvarka turi pateikti prarastos klausos techninės pagalbos priemonės dėl stichinės nelaimės, gaisro ar vagystės faktus ar aplinkybes patvirtinančią pažymą ar kitą dokumentą (pvz.: draudimo bendrovės nuostolių ar žalos aktą, patvirtinantį, kad įvykis nėra draudžiamasis; priešgaisrinės gelbėjimo tarnybos pažymą apie gaisrą ar kitas pažymas apie ištikusias nelaimes; policijos pažymą apie vagystės atvejį ar kitus dokumentus, patvirtinančius papildomas išlaidas ar patirtus nuostolius) arba klausos techninės pagalbos priemonių pripažinimo netinkamomis naudoti dokumentą (pavyzdžiui, prekės defektų aktą, patvirtinantį, kad klausos techninės pagalbos priemonė nepataisoma) ar jo kopiją. Kompensacija pakartotinai mokama Aprašo IV skyriuje nustatyta tvarka.
19. Aprašo 17.2 papunktyje nurodytu atveju, jei iki klausos techninės pagalbos priemonės, už kurios įsigijimą asmeniui buvo išmokėta kompensacija, naudojimo laiko, nurodyto Sąraše, pabaigos liko daugiau nei metai, asmuo ar asmens atstovas pagal įstatymą ar notarinį įgaliojimą, jeigu kompensacija buvo pervesta į jo sąskaitą Aprašo 14 punkte nustatyta tvarka, Agentūros nustatyta Tvarka grąžina Centrui išmokėtos kompensacijos už asmens įsigytą klausos techninės pagalbos priemonę sumą, tiesiogiai proporcingą likusiam priemonės naudojimo laikui (likutinei vertei).

VI SKYRIUS
BAIGIAMOSIOS NUOSTATOS

20. Asmuo ar asmens atstovas turi teisę Komisijos priimtą sprendimą dėl kompensacijos mokėjimo per mėnesį nuo jo gavimo dienos apskųsti Centro direktoriui Agentūros direktoriaus nustatyta Tvarka arba Lietuvos Respublikos ikiteisminio administracinių ginčų nagrinėjimo tvarkos įstatymo ir (arba) Lietuvos Respublikos administracinių bylų teisenos įstatymo nustatyta tvarka.
21. Klausos techninės pagalbos priemonės yra skirtos asmens individualiam naudojimui Sąraše nustatytą laiką, jos negali būti parduotos, perleistos, dovanotos ar kitaip atiduotos kitam fiziniam ar juridiniam asmeniui ir jomis turi būti naudojamasi pagal paskirtį ir instrukcijas. Klausos techninės pagalbos priemonės, įsigytos su kompensacija, yra negrąžinamos Centro teritoriniam padaliniui.
22. Centro teritorinis padalinys, vadovaudamasis Centro direktoriaus nustatyta asmenų aprūpinimo techninės pagalbos priemonėmis kontrolės tvarka, kontroliuoja asmens įsigytų klausos techninės pagalbos priemonių, už kurių įsigijimą asmeniui buvo išmokėta kompensacija, naudojimą pagal paskirtį, instrukcijas ir kitas sąlygas bei šių priemonių panaudojimo efektyvumą. 
23. Neteisėtai gautos kompensacijos išieškomos Lietuvos Respublikos civilinio proceso kodekso nustatyta tvarka.
24. Duomenis, reikalingus kompensacijai mokėti, ir kitus duomenis, nurodytus Socialinės paramos šeimai informacinės sistemos nuostatuose, patvirtintuose Lietuvos Respublikos socialinės apsaugos ir darbo ministro 2008 m. gegužės 29 d. įsakymu Nr. A1-172 „Dėl Socialinės paramos šeimai informacinės sistemos nuostatų ir Socialinės paramos šeimai informacinės sistemos duomenų saugos nuostatų patvirtinimo“, Centras tvarko Socialinės paramos šeimai informacinėje sistemoje.
25. Asmens duomenys, įskaitant specialių kategorijų asmens duomenis, tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Asmens su negalia teisių apsaugos pagrindų įstatymu, Aprašu ir kitų teisės aktų, reglamentuojančių asmens duomenų apsaugą ir tvarkymą, nuostatomis. 
26. Asmens duomenų tvarkymo tikslas – nustatyti, ar asmuo, siekiantis gauti kompensaciją už įsigytas naujas klausos techninės pagalbos priemones, nurodytas Sąraše, turi teisę gauti kompensaciją ir šią kompensaciją administruoti.
27. Vykdant Apraše reglamentuotą asmens duomenų (įskaitant specialių kategorijų asmens duomenis) tvarkymą ir siekiant apsaugoti duomenų subjektų pagrindines teises ir interesus, privaloma įgyvendinti tinkamas apsaugos priemones, atitinkančias Reglamento (ES) 2016/679 reikalavimus: užtikrinti tinkamą informavimą apie vykdomą asmens duomenų tvarkymą pagal Reglamento (ES) 2016/679 13–14 straipsnius, taip pat įgyvendinti tinkamas technines ir organizacines saugumo priemones, skirtas asmens duomenims apsaugoti nuo atsitiktinio ar neteisėto sunaikinimo, pakeitimo, atskleidimo ir nuo bet kokio kito neteisėto tvarkymo (pavyzdžiui, užtikrinti prieigos prie asmens duomenų apsaugą, valdymą ir kontrolę, duomenų perdavimą saugiu tinklu, elektroninių dokumentų apsaugą slaptažodžiais ir kt.). Šios priemonės turi užtikrinti tokį saugumo lygį, kuris atitiktų saugotinų asmens duomenų pobūdį ir jų tvarkymo keliamą riziką.
28. Duomenų subjekto teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.
29. Dokumentai saugomi Lietuvos Respublikos dokumentų ir archyvų įstatymo nustatyta tvarka.
_________________________________

Klausos techninės pagalbos 
priemonių poreikio nustatymo 
kriterijų ir šių priemonių 
finansavimo tvarkos aprašo
priedas 

KLAUSOS TECHNINĖS PAGALBOS PRIEMONIŲ IR JŲ POREIKIO NUSTATYMO KRITERIJŲ SĄRAŠAS

	Eil. Nr.
	Klausos techninės pagalbos priemonės (toliau – klausos TPP) pavadinimas
	Klausos TPP aprašymas
	Klausos TPP naudo-jimo laikas (ne ma-žiau kaip)
	Klausos TPP įsigijimo išlaidų kompensa-cijos dydis eurais, bet ne didesnis nei faktinės klausos TPP įsigijimo išlaidos
	Kriterijai, pagal kuriuos nustatomas asmens poreikis įsigyti klausos TPP (negalios priežastis ir pobūdis, liga ar fizinė būklė)

	1
	2
	3
	4
	5
	6

	1. 
	Laikmačiai 

	1.1.
	vibruojantis žadintuvas
	laiko matavimo ir rodymo įtaisas su integruota vibravimo funkcija, gali būti ir su šviesos signalu, skirtas asmenims, turintiems klausos sutrikimų
	3 metai
	iki 30 eurų
	blogiau girdinčios ausies klausos funkcija pablogėjusi ne mažiau kaip 60 dB

	1.2.
	žadintuvas su vibruojančia pagalvėle
	laiko matavimo ir rodymo įtaisas su atskira vibruojančia pagalvėle, gali būti ir su šviesos signalu, skirtas asmenims, turintiems klausos sutrikimų
	3 metai
	iki 30 eurų
	

	1.3.
	išmanusis laikrodis (apyrankė) 
	rankinis laikrodis (apyrankė) su lietimui jautriu ekranu ir (ar) mygtukais, skirtais valdyti kai kurias kituose išmaniuosiuose įrenginiuose įdiegtas programas, skaityti elektroninius laiškus, trumpąsias žinutes, valdyti skambučius ir pan.
	3 metai
	iki 49 eurų
	

	2. 
	Telefonai, telefono ryšio priemonės, kompiuteriai

	2.1. 
	laidinis telefonas
	stacionarus telefonas su sustiprintu garsu telefono ragelyje ir skambėjimo tono garsu, tinkamas naudoti asmenims su klausos pablogėjimu
	10 metų
	iki 40 eurų
	blogiau girdinčios ausies klausos funkcija pablogėjusi ne mažiau kaip 70 dB 

	2.2. 
	mobiliojo ryšio telefonas (vibruojantis) 
	mobiliojo ryšio telefonas, turintis vibravimo ir (ar) vaizdo perdavimo funkcijas, kurios leidžia gauti informaciją apie skambučius bei pranešimus ir bendrauti gestų kalba
	3 metai
	iki 300 eurų
	

	2.3.
	kompiuteris (įskaitant ir planšetinį ar delninį)
	elektroninis įrenginys, pritaikytas pateikti kompiuterio informaciją regimuoju būdu ir bendrauti gestų kalba
	3 metai
	iki 300 eurų
	

	3. 
	Garso perdavimo sistemos 

	3.1. 
	vidinio ryšio (FM) sistema
	nepriklausoma elektroninė ryšio sistema, skirta apribotam ar privačiam dviejų ar daugiau asmenų, esančių skirtingose vietose, bendravimui palengvinti; triukšmui ir aidui sumažinti bei asmenų girdėjimo kokybei pagerinti
	5 metai
	iki 1 000 eurų
	blogiau girdinčios ausies klausos funkcija pablogėjusi ne mažiau kaip 45 dB ir asmuo naudojasi klausos aparatu (-ais) ar kochleariniu (-iais) implantu (-ais), ar įsriegiamu (-ais) kauliniu (-iais) implantu (-ais) 

	3.2. 
	Garso lygį didinantys įtaisai

	3.2.1.
	prie radijo ir televizijos imtuvų jungiami įtaisai su ausinėmis
	įtaisas, skirtas televizijos ir radijo imtuvų, stereoaparatų garso lygiui didinti
	6 metai
	iki 110 eurų
	blogiau girdinčios ausies klausos funkcija pablogėjusi ne mažiau kaip 60 dB

	3.2.2.
	prie radijo ir televizijos imtuvų jungiami įtaisai su indukcine kilpa
	
	6 metai
	iki 124 eurų
	

	3.2.3
	Ausinės arba adapteris
	
	6 metai
	iki 100 eurų
	

	4. 
	Signalizavimo ir rodymo priemonės 

	4.1. 
	durų skambutis
	signalizavimo įtaisas, paverčiantis durų skambučio signalą garsine, vibracine ar vizualine išvestimi
	6 metai
	iki 185 eurų
	blogiau girdinčios ausies klausos funkcija pablogėjusi ne mažiau kaip 60 dB 

	4.2. 
	garso rodytuvas (elektroninė auklė)
	įtaisas, rodantis netoliese esantį garso šaltinį ir jį paverčiantis garsine, vibracine ar vizualine išvestimi
	6 metai
	iki 145 eurų
	blogiau girdinčios ausies klausos funkcija pablogėjusi ne mažiau kaip 60 dB ir asmuo laukiasi ar augina vaiką iki 18 m. arba asmuo slaugo kitą asmenį, kuriam nustatytas individualios pagalbos teikimo išlaidų kompensacijos pirmo ar antro lygio poreikis

	4.3.
	įspėjamasis durų įtaisas
	įtaisas, įspėjantis, kad durys atsidaro arba užsidaro
	6 metai
	iki 165 eurų
	blogiau girdinčios ausies klausos funkcija pablogėjusi ne mažiau kaip 60 dB

	4.4.
	judesio rodytuvas
	įtaisas, fiksuojantis judesius patalpose ir apie tai informuojantis vibruodamas ar vizualiniu būdu
	6 metai
	iki 190 eurų
	

	4.5.
	dūmų ir gaisro signalizatorius
	dūmų aptikimo įtaisas, automatiškai įsijungiantis ir pranešantis apie asmeniui iškilusį gaisro pavojų vibruodamas ar vizualiniu būdu
	6 metai
	iki 200 eurų
	

	4.6.
	dujų signalizatorius
	dujų aptikimo įtaisas, automatiškai įsijungiantis ir pranešantis apie dujų nuotėkį vibruodamas ar vizualiniu būdu
	6 metai
	iki 185 eurų
	

	4.7.
	belaidis signalizavimo įtaisas (priėmiklis)
	įtaisas, priimantis signalą iš įvairių įtaisų (durų skambučio, dūmų ir gaisro signalizatoriaus ar kt.) ir apie priimtą signalą informuojantis vizualiniu ar garsiniu būdu
	6 metai
	iki 200 eurų
	

	4.8. 
	vaizdo telefonspynės komplektas
	įėjimo pro duris sistema, sudaranti sąlygas bendrauti žmonėms, esantiems pastato viduje ir lauke, turinti ekraną bei integruotus durų atidarymo įtaisus, leidžiančius jas atidaryti nuotoliniu būdu
	6 metai
	iki 320 eurų

REGOS TECHNINĖS PAGALBOS PRIEMONIŲ POREIKIO NUSTATYMO KRITERIJŲ IR ŠIŲ PRIEMONIŲ FINANSAVIMO TVARKOS APRAŠAS

I SKYRIUS
BENDROSIOS NUOSTATOS

1. Regos techninės pagalbos priemonių poreikio nustatymo kriterijų ir šių priemonių finansavimo tvarkos aprašas (toliau – Aprašas) nustato iš Techninės pagalbos priemonių centro (toliau – Centras) asmenims perduodamų regos techninės pagalbos priemonių nuosavybėn ir kompensuojamų regos techninės pagalbos priemonių poreikio nustatymo kriterijus, asmens įsigytų naujų regos techninės pagalbos priemonių įsigijimo išlaidų kompensacijos (toliau – kompensacija) mokėjimo ir finansavimo tvarką.
2. Regos techninės pagalbos priemonių poreikį Lietuvos Respublikos asmens su negalia teisių apsaugos pagrindų įstatymo 26 straipsnio 2 dalyje nurodytiems asmenims (toliau – asmuo) nustato Centras, vadovaudamasis Regos techninės pagalbos priemonių ir jų poreikio nustatymo kriterijų sąraše (priedas) (toliau – Sąrašas) nurodytais kriterijais (negalios priežastis ir pobūdis, liga ar fizinė būklė), pagal kuriuos nustatomas asmens poreikis gauti ar įsigyti regos techninės pagalbos priemonę.
3. Apraše vartojamos sąvokos suprantamos taip, kaip jos apibrėžtos Asmens su negalia teisių apsaugos pagrindų įstatyme.

II SKYRIUS
REGOS TECHNINĖS PAGALBOS PRIEMONIŲ FINANSAVIMAS

4. Centras asmenims regos techninės pagalbos priemonių poreikį nustato, regos techninės pagalbos priemones išduoda ir kompensacijas moka, vadovaudamasis Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos (toliau – Agentūra) direktoriaus patvirtintu Asmenų aprūpinimo techninės pagalbos priemonėmis tvarkos aprašu (toliau – Tvarka). 
5. Asmenims perduodamas regos techninės pagalbos priemones nuosavybėn Centras perka Lietuvos Respublikos viešųjų pirkimų įstatymo nustatyta tvarka iš valstybės biudžeto lėšų. Kompensacijos mokamos iš valstybės biudžeto lėšų.
6. Kompensacija mokama tik už asmens įsigytas naujas regos techninės pagalbos priemones, nurodytas Sąraše (išlaidos ir (ar) mokesčiai, susiję su šių priemonių užsakymu ir (ar) pristatymu, taip pat papildomi regos techninės pagalbos priemonių priedai (pavyzdžiui, dėklai, laikikliai), nekompensuojami), ir tik Centro direktoriaus įsakymu sudarytai komisijai dėl kompensacijos mokėjimo (toliau – Komisija) priėmus teigiamą sprendimą dėl kompensacijos mokėjimo.

III SKYRIUS
REGOS TECHNINĖS PAGALBOS PRIEMONIŲ IŠDAVIMO CENTRE TVARKA

7. Aprašo 2 punkte nurodyti asmenys turi teisę:
7.1. Sąrašo 1.1, 1.2, 2.1.2, 2.2, 3.1, 4.2 ir 5.1 papunkčiuose nurodytas regos techninės pagalbos priemones Agentūros direktoriaus nustatyta Tvarka gauti iš Centro arba gauti šių regos techninės pagalbos priemonių kompensaciją Sąraše nurodytam regos techninės pagalbos priemonės naudojimo laikotarpiui;
7.2. gauti iš Centro ne daugiau kaip po vieną vienetą Sąrašo 1.1, 1.2, 2.1.2, 2.2 ir 4.2 papunkčiuose nurodytų regos techninės pagalbos priemonių;
7.3. gauti iš Centro ne daugiau kaip du vienetus Sąrašo 3.1 ir 5.1 papunkčiuose nurodytų regos techninės pagalbos priemonių.
8. Asmuo, pageidaujantis gauti Sąrašo 1.1, 1.2, 2.1.2, 2.2, 3.1, 4.2 ir 5.1 papunkčiuose nurodytas regos techninės pagalbos priemones, ar jo atstovas (vienas iš asmens artimųjų giminaičių, sutuoktinis, sugyventinis ar partneris, asmens atstovas pagal įstatymą, asmens gyvenamosios vietos savivaldybės mero nustatyta tvarka paskirtas socialinis darbuotojas ar nevyriausybinės organizacijos, atstovaujančios asmens teisėms ir interesams, atstovas (toliau – asmens atstovas) Centro teritoriniam padaliniui turi pateikti Agentūros direktoriaus Tvarkoje nurodytus regos techninės pagalbos priemonei gauti reikalingus dokumentus ir regos techninės pagalbos priemonių poreikį pagrindžiančius dokumentus, kuriuose per paskutinius 12 mėnesių iki kreipimosi dėl regos techninės pagalbos priemonės gavimo yra nurodyti regos techninės pagalbos priemonių poreikio nustatymo kriterijai (negalios priežastis ir pobūdis, liga ar fizinė būklė), išskyrus atvejus, kai ši informacija yra registrų informacinėse sistemose ir kitose informacinėse sistemose. Regos techninės pagalbos priemonių poreikį pagrindžiančius dokumentus būtina pateikti tik tuo atveju, kai asmuo dėl regos techninės pagalbos priemonės gavimo kreipiasi pirmą kartą ar (ir) asmuo dėl regos techninės pagalbos priemonės gavimo kreipiasi po ūmių traumų ir (ar) ligų, iki neįgalumo ar dalyvumo lygis jam dar nenustatytas arba kai nuo paskutinio kreipimosi dėl regos techninės pagalbos priemonės gavimo praėjo daugiau nei 10 metų.
9. Konkrečių dokumentų rūšis, jų pateikimo būdus ir tvarką Agentūros direktorius nustato Tvarkoje. 
10. Centro teritorinis padalinys, įvertinęs Aprašo 8 punkte nurodytus dokumentus, taip pat, ar asmuo atitinka Sąraše nurodytus regos techninės pagalbos priemonių poreikio nustatymo kriterijus ir ar pasibaigė anksčiau gautos naujos regos techninės pagalbos priemonės naudojimo laikas, Agentūros direktoriaus nustatyta Tvarka priima sprendimą (ne)skirti regos techninės pagalbos priemonę (-ės). Centro teritorinis padalinys parenka asmeniui jo individualius poreikius atitinkančią regos techninės pagalbos priemonę, apmoko ja naudotis ir sudaro Agentūros direktoriaus nustatytos formos Asmens aprūpinimo regos techninės pagalbos priemone sutartį.
11. Jei Sąrašo 1.1, 1.2, 2.1.2, 2.2, 3.1, 4.2 ir 5.1 papunkčiuose nurodytų regos techninės pagalbos priemonių Centre nėra, asmeniui turi būti suteikiama informacija apie reikalingos regos techninės pagalbos priemonės gavimo galimybes (paaiškinamos kompensacijos mokėjimo galimybės ir tvarka arba galimybė asmeniui būti įrašytam į regos techninės pagalbos priemonės laukiančių asmenų eilę).
12. Regos techninės pagalbos priemonės Centre asmeniui išduodamos nemokamai ir yra negrąžinamos.

IV SKYRIUS
KOMPENSUOJAMOS REGOS TECHNINĖS PAGALBOS PRIEMONĖS

13. Kompensuojamos regos techninės pagalbos priemonės, jų naudojimo laikas, kompensacijų dydžiai ir kriterijai, pagal kuriuos nustatomas asmens poreikis įsigyti regos techninės pagalbos priemonę (negalios priežastis ir pobūdis, liga ar fizinė būklė), nurodyti Sąraše.
14. Kompensacija mokama tik už vieną iš šių asmens įsigytų regos techninės pagalbos priemonių, nurodytų: 
14.1. Sąrašo 2.1.1 papunktyje arba 2.1.2 papunktyje, arba 2.1.3 papunktyje; 
14.2. Sąrašo 3.1 papunktyje arba 3.2 papunktyje; 
14.3. Sąrašo 9.2 papunktyje arba 9.3 papunktyje;
14.4. Sąrašo 10.1 papunktyje arba 10.2 papunktyje.
15. Kompensacija mokama už Sąrašo 3.1 papunktyje, 4.3 papunktyje ir 5.1.1 papunktyje nurodytas regos techninės pagalbos priemones, nepriklausomai nuo jų vienu metu įsigyto skaičiaus, o kompensacijos dydis yra ne didesnis nei nurodytas Sąraše.
16. Jei Sąrašo 1.1, 1.2, 2.1.2, 2.2, 3.1, 4.2 ir 5.1 papunkčiuose nurodytas regos techninės pagalbos priemones Agentūros direktoriaus nustatyta Tvarka asmuo gavo iš Centro, šių regos techninės pagalbos priemonių kompensaciją jis gali gauti tik pasibaigus nurodytam regos techninės pagalbos priemonės naudojimo laikotarpiui.

V SKYRIUS
KOMPENSACIJOS MOKĖJIMAS

17. Asmuo, pageidaujantis gauti kompensaciją, ar asmens atstovas Centro teritoriniam padaliniui turi pateikti Agentūros direktoriaus Tvarkoje nurodytus kompensacijai gauti reikalingus dokumentus ir regos techninės pagalbos priemonių poreikį pagrindžiančius dokumentus, kuriuose per paskutinius 12 mėnesių iki kreipimosi dėl kompensacijos yra nurodyti regos techninės pagalbos priemonių poreikio nustatymo kriterijai (negalios priežastis ir pobūdis, liga ar fizinė būklė), išskyrus atvejus, kai ši informacija yra registrų informacinėse sistemose ir kitose informacinėse sistemose. Regos techninės pagalbos priemonių poreikį pagrindžiančius dokumentus būtina pateikti tik tuo atveju, kai asmuo dėl regos techninės pagalbos priemonės gavimo kreipiasi pirmą kartą ar (ir) asmuo dėl regos techninės pagalbos priemonės gavimo kreipiasi po ūmių traumų ir (ar) ligų, iki neįgalumo ar dalyvumo lygis jam dar nenustatytas arba kai nuo paskutinio kreipimosi dėl regos techninės pagalbos priemonės gavimo praėjo daugiau nei 10 metų.
18. Konkrečių dokumentų rūšis, jų pateikimo būdus ir tvarką Agentūros direktorius nustato Tvarkoje.
19. Centro teritorinis padalinys ne vėliau kaip per 3 darbo dienas nuo Aprašo 17 punkte nurodytų dokumentų (jei, Agentūros direktoriaus nustatyta Tvarka, prašoma pateikti trūkstamus dokumentus ar patikslinti informaciją, – nuo visų trūkstamų dokumentų) gavimo dienos perduoda juos nagrinėti Komisijai.
20. Komisija per 20 darbo dienų nuo jai Centro teritorinio padalinio perduotų kompensacijai gauti reikalingų dokumentų (jei, vadovaujantis Agentūros direktoriaus nustatyta Tvarka, prašoma asmens ar asmens atstovo, ar regos techninės pagalbos priemonės pardavėjo pateikti trūkstamus dokumentus ar patikslinti informaciją, – nuo visų trūkstamų dokumentų ar patikslintos informacijos) gavimo dienos, remdamasi asmens ar asmens atstovo, ar regos techninės pagalbos priemonių pardavėjo pateiktais dokumentais bei duomenimis ir (ar) registrų informacinėse sistemose ir kitose informacinėse sistemose esančia informacija, įvertina, ar asmuo atitinka Sąraše nurodytus regos techninės pagalbos priemonių poreikio nustatymo kriterijus, taip pat, ar pasibaigė anksčiau gautos naujos regos techninės pagalbos priemonės naudojimo laikas, ir priima sprendimą dėl kompensacijos mokėjimo. Centro teritorinis padalinys, ne vėliau kaip per 3 darbo dienas nuo Komisijos sprendimo dėl kompensacijos mokėjimo priėmimo dienos, informuoja asmenį ar asmens atstovą apie priimtą sprendimą, vadovaudamasis Agentūros direktoriaus nustatyta Tvarka. 
21. Kompensacija ne vėliau kaip per 30 darbo dienų nuo Aprašo 20 punkte nurodyto Komisijos sprendimo dėl kompensacijos mokėjimo priėmimo dienos išmokama pervedant ją į asmens asmeninę arba asmens atstovo pagal įstatymą ar notarinį įgaliojimą sąskaitą per Lietuvos Respublikoje, kitoje Europos Sąjungos valstybėje narėje ar Europos ekonominės erdvės valstybėje įregistruotas kredito įstaigas ar kitus mokėjimo paslaugų teikėjus arba išmokama Centro Lietuvos Respublikos viešųjų pirkimų įstatymo nustatyta tvarka parinktoje mokėjimo įstaigoje (jos padalinyje). 
22. Kompensacijai gauti reikalingi dokumentai, nurodyti Aprašo 17 punkte, pateikti po asmens, kuriam prašoma skirti kompensaciją, mirties, nenagrinėjami ir kompensacija asmens turto paveldėtojui (-ams) neišmokama. Jeigu, pateikus kompensacijai gauti reikalingus dokumentus asmuo miršta, teisė į kompensaciją paveldima Lietuvos Respublikos civilinio kodekso nustatyta tvarka.
23. Kompensacija už tos pačios regos techninės pagalbos priemonės įsigijimą išmokama vieną kartą.

VI SKYRIUS
KOMPENSACIJOS MOKĖJIMAS PAKARTOTINAI

24. Pakartotinai kompensacija už asmens įsigytas naujas regos techninės pagalbos priemones, nurodytas Sąraše, gali būti mokama pasibaigus Sąraše nurodytam naujos regos techninės pagalbos priemonės naudojimo laikui, kuris skaičiuojamas nuo Komisijos sprendimo dėl kompensacijos mokėjimo priėmimo dienos, išskyrus atvejus, kai:
24.1. regos techninės pagalbos priemonė jos naudojimo laikotarpiu buvo prarasta dėl stichinės nelaimės, gaisro ar vagystės;
24.2. Sąrašo 6.1 ir (ar) 7.3, ir (ar) 12.1 papunkčiuose nurodytos regos techninės pagalbos priemonės jų naudojimo laikotarpiu visiškai nusidėvėjo.
25. Asmuo ar asmens atstovas, norėdamas pakartotinai gauti kompensaciją nepasibaigus regos techninės pagalbos priemonės naudojimo laikui Aprašo 24.1 ir 24.2 papunkčiuose nurodytais atvejais, Centro teritoriniam padaliniui Agentūros direktoriaus Tvarkoje nurodytais būdais ir tvarka turi pateikti prarastos regos techninės pagalbos priemonės dėl stichinės nelaimės, gaisro ar vagystės faktus ar aplinkybes patvirtinančią pažymą ar kitą dokumentą (pvz.: draudimo bendrovės nuostolių ar žalos aktą, patvirtinantį, kad įvykis nėra draudžiamasis; priešgaisrinės gelbėjimo tarnybos pažymą apie gaisrą ar kitas pažymas apie ištikusias nelaimes; policijos pažymą apie vagystės atvejį ar kitus dokumentus, patvirtinančius papildomas išlaidas ar patirtus nuostolius) arba regos techninės pagalbos priemonių pripažinimo netinkamomis naudoti dokumentą (pavyzdžiui, prekės defektų aktą, patvirtinantį, kad regos techninės pagalbos priemonė nepataisoma) ar jo kopiją. Kompensacija pakartotinai mokama Aprašo V skyriuje nustatyta tvarka.
26. Aprašo 24.2 papunktyje nurodytu atveju, jei iki regos techninės pagalbos priemonės, už kurios įsigijimą asmeniui buvo išmokėta kompensacija, naudojimo laiko, nurodyto Sąraše, pabaigos liko daugiau nei metai, asmuo ar asmens atstovas pagal įstatymą ar notarinį įgaliojimą, jeigu kompensacija buvo pervesta į jo sąskaitą Aprašo 21 punkte nustatyta tvarka, Agentūros direktoriaus nustatyta Tvarka grąžina Centrui išmokėtos kompensacijos už asmens įsigytą regos techninės pagalbos priemonę sumą, tiesiogiai proporcingą likusiam priemonės naudojimo laikui (likutinei vertei).

VII SKYRIUS
BAIGIAMOSIOS NUOSTATOS

27. Asmuo ar asmens atstovas turi teisę Centro priimtą sprendimą neskirti regos techninės pagalbos priemonės  ir (ar) Komisijos priimtą sprendimą dėl kompensacijos mokėjimo per mėnesį nuo jo gavimo dienos apskųsti Centro direktoriui Agentūros direktoriaus nustatyta Tvarka arba Lietuvos Respublikos ikiteisminio administracinių ginčų nagrinėjimo tvarkos įstatymo ir (arba) Lietuvos Respublikos administracinių bylų teisenos įstatymo nustatyta tvarka.
28. Regos techninės pagalbos priemonės yra skirtos asmens individualiam naudojimui Sąraše nustatytą laiką, jos negali būti parduotos, perleistos, dovanotos ar kitaip atiduotos kitam fiziniam ar juridiniam asmeniui ir jomis turi būti naudojamasi pagal paskirtį ir instrukcijas. Regos techninės pagalbos priemonės, įsigytos su kompensacija, yra negrąžinamos Centro teritoriniam padaliniui.
29. Centro teritorinis padalinys, vadovaudamasis Centro direktoriaus nustatyta asmenų aprūpinimo techninės pagalbos priemonėmis kontrolės tvarka, kontroliuoja asmens įsigytų regos techninės pagalbos priemonių, už kurių įsigijimą asmeniui buvo išmokėta kompensacija, naudojimą pagal paskirtį, instrukcijas ir kitas sąlygas bei šių priemonių panaudojimo efektyvumą. 
30. Neteisėtai gautos regos techninės pagalbos priemonės ir kompensacijos išieškomos Lietuvos Respublikos civilinio proceso kodekso nustatyta tvarka.
31. Duomenis, reikalingus regos techninės pagalbos priemonei skirti ir kompensacijai mokėti, ir kitus duomenis, nurodytus Socialinės paramos šeimai informacinės sistemos nuostatuose, patvirtintuose Lietuvos Respublikos socialinės apsaugos ir darbo ministro 2008 m. gegužės 29 d. įsakymu Nr. A1-172 „Dėl Socialinės paramos šeimai informacinės sistemos nuostatų ir Socialinės paramos šeimai informacinės sistemos duomenų saugos nuostatų patvirtinimo“, Centras tvarko Socialinės paramos šeimai informacinėje sistemoje.
32. Asmens duomenys, įskaitant specialių kategorijų asmens duomenis, tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Asmens su negalia teisių apsaugos pagrindų įstatymu, Aprašu ir kitų teisės aktų, reglamentuojančių asmens duomenų apsaugą ir tvarkymą, nuostatomis. 
33. Asmens duomenų tvarkymo tikslas – nustatyti, ar asmuo, siekiantis gauti regos techninės pagalbos priemonę ar kompensaciją už įsigytas naujas regos techninės pagalbos priemones, nurodytas Sąraše, turi teisę gauti kompensaciją ir šią kompensaciją administruoti.
34. Vykdant Apraše reglamentuotą asmens duomenų (įskaitant specialių kategorijų asmens duomenis) tvarkymą ir siekiant apsaugoti duomenų subjektų pagrindines teises ir interesus, privaloma įgyvendinti tinkamas apsaugos priemones, atitinkančias Reglamento (ES) 2016/679 reikalavimus: užtikrinti tinkamą informavimą apie vykdomą asmens duomenų tvarkymą pagal Reglamento (ES) 2016/679 13–14 straipsnius, taip pat įgyvendinti tinkamas technines ir organizacines saugumo priemonės, skirtas asmens duomenims apsaugoti nuo atsitiktinio ar neteisėto sunaikinimo, pakeitimo, atskleidimo ir nuo bet kokio kito neteisėto tvarkymo (pavyzdžiui, užtikrinti prieigos prie asmens duomenų apsaugą, valdymą ir kontrolę, duomenų perdavimą saugiu tinklu, elektroninių dokumentų apsaugą slaptažodžiais ir kt.). Šios priemonės turi užtikrinti tokį saugumo lygį, kuris atitiktų saugotinų asmens duomenų pobūdį ir jų tvarkymo keliamą riziką.
35. Duomenų subjekto teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.
36. Dokumentai saugomi Lietuvos Respublikos dokumentų ir archyvų įstatymo nustatyta tvarka.
_________________________________

Regos techninės pagalbos priemonių poreikio nustatymo kriterijų ir šių priemonių finansavimo tvarkos aprašo
priedas 

REGOS TECHNINĖS PAGALBOS PRIEMONIŲ IR JŲ POREIKIO NUSTATYMO KRITERIJŲ SĄRAŠAS

	Eil. Nr.
	Regos techninės pagalbos priemonės (toliau – regos TPP) pavadinimas
	Regos TPP aprašymas
	Naujos Regos TPP naudo-jimo laikas (ne mažiau kaip)
	Regos TPP asme-nis aprū-pina Tech-ninės pagal-bos prie-monių centro terito-riniai pada-liniai
	Regos TPP įsigijimo išlaidų kom-pensa-cijos dydis eurais, bet ne didesnis nei faktinės regos TPP įsigijimo išlaidos
	Kriterijai, pagal kuriuos nustatomas asmens poreikis įsigyti regos techninės pagalbos priemones (negalios priežastis ir pobūdis, liga ar fizinė būklė)

	1
	2
	3
	4
	5
	6
	7

	1.
	Asmens fizinių ir fiziologinių savybių matuokliai

	1.1.
	kūno termometras (kalbantis)
	priemonė, skirta žmogaus kūno temperatūrai matuoti ir pranešti ją balsu
	5 metai
	taip
	iki 40 eurų
	abiejų akių aklumas:
geriau matančios akies regėjimo aštrumas su korekcija – ne didesnis kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų susilpnėjimas:
geriau matančios akies regėjimo aštrumo su visiška korekcija sumažėjimas – nuo 0,06 iki 0,3 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	1.2.
	kraujospūdžio matuoklis (kalbantis)
	priemonė, skirta žmogaus kraujospūdžiui matuoti ir pranešti jį balsu
	5 metai
	taip
	iki 50 eurų
	hipertenzija ar hipotenzija ir abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	1.3.
	gliukozės kieko kraujyje matuoklis (kalbantis)
	priemonė, skirta gliukozės kiekiui žmogaus kraujyje matuoti ir pranešti jį balsu
	5 metai
	ne
	iki 50 eurų
	cukrinis diabetas ir abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	1.4.
	kūno svarstyklės (kalbančios)
	priemonė, skirta žmogaus kūno masei matuoti ir pranešti ją balsu
	5 metai
	ne
	iki 50 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų susilpnėjimas:
geriau matančios akies regėjimo aštrumo su visiška korekcija sumažėjimas – nuo 0,06 iki 0,3 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	2.
	Laikmačiai

	2.1.
	rankinis laikrodis

	2.1.1.
	Brailio
	įtaisas, skirtas laikui matuoti ir rodyti jį Brailio raštu, nešiojamas ant riešo
	3 metai
	ne
	iki 35 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	2.1.2.
	kalbantis
	įtaisas, skirtas laikui matuoti, rodyti ir pranešti jį balsu, nešiojamas ant riešo
	3 metai
	taip
	iki 35 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų susilpnėjimas:
geriau matančios akies regėjimo aštrumo su visiška korekcija sumažėjimas – nuo 0,06 iki 0,3 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	2.1.3.
	išmanusis
	įtaisas, skirtas laikui matuoti ir rodyti laiką, turintis sąsają su išmaniuoju mobiliuoju telefonu ar kitu išmaniuoju įrenginiu, kuriame matomos išmaniojo laikrodžio funkcijos, nešiojamas ant riešo
	3 metai
	ne
	iki 49 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų sumažėjimas:
geriau matančios akies regėjimo aštrumo su visiška korekcija sumažėjimas – nuo 0,06 iki 0,3 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	2.2.
	stalinis laikrodis (kalbantis)
	įtaisas, skirtas laikui matuoti, rodyti ir pranešti jį balsu, paprastai statomas ant stalo ar kito baldo
	3 metai
	taip
	iki 35 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų sumažėjimas:
geriau matančios akies regėjimo aštrumo su visiška korekcija sumažėjimas – nuo 0,06 iki 0,3 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	3.
	Orientavimosi priemonės

	3.1.
	įvairaus tipo baltosios lazdelės ir (ar) jų antgaliai
	lazdelė, skirta orientuotis aplinkoje ar ją atpažinti
	2 metai
	taip
	iki 130 eurų (nepriklausomai nuo įsigyto skaičiaus)
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų susilpnėjimas: geriau matančios akies regėjimo aštrumo su visiška korekcija sumažėjimas – nuo 0,06 iki 0,3 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	3.2.
	elektroninis orientavimosi prietaisas
	elektroninis prietaisas, padedantis asmeniui orientuotis ir gauti garsinius įspėjimus apie galimas kliūtis kelyje
	2 metai
	ne
	iki 120 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų susilpnėjimas: geriau matančios akies regėjimo aštrumo su visiška korekcija sumažėjimas – nuo 0,06 iki 0,3 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	4.
	Maisto ir gėrimų gaminimo priemonės

	4.1.
	virtuvinės svarstyklės (kalbančios)
	svarstyklės, skirtos maistui sverti ir balsu pranešti svorį
	5 metai
	ne
	iki 50 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų susilpnėjimas:
geriau matančios akies regėjimo aštrumo su visiška korekcija sumažėjimas – nuo 0,06 iki 0,3 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	4.2.
	skysčio lygio rodytuvas
	prietaisas, skirtas skysčio lygiui matuoti ir informacijai apie jį pranešti garsiniu signalu
	3 metai
	taip
	iki 15 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų susilpnėjimas:
geriau matančios akies regėjimo aštrumo su visiška korekcija sumažėjimas – nuo 0,06 iki 0,3 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	4.3.
	ženklinimo lipdukai
	lipdukai, skirti buitinių prietaisų valdymo sistemų mygtukams ženklinti
	5 metai
	ne
	iki 90 eurų (nepriklausomai nuo įsigyto skaičiaus)
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų susilpnėjimas:
geriau matančios akies regėjimo aštrumo su visiška korekcija sumažėjimas – nuo 0,06 iki 0,3 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	5.
	Optinės priemonės

	5.1.
	didinamieji stiklai

	5.1.1.
	su apšvietimo įrenginiu ar be jo
	priemonė, turinti apšvietimo funkciją ar jos neturinti, skirta vaizdui didinti
	3 metai
	taip
	iki 80 eurų (nepriklausomai nuo įsigyto skaičiaus)
	abiejų akių regėjimo funkcijų susilpnėjimas:
geriau matančios akies regėjimo aštrumas su korekcija – nuo spalvų ir formų skyrimo iki 0,3 arba akies akipločio koncentrinis susiaurėjimas – iki 10 laipsnių nuo fiksacijos taško


	5.1.2.
	stalinis su apšvietimo įrenginiu
	paprastai ant stalo ar kito baldo statoma priemonė, turinti apšvietimo funkciją ar jos neturinti, skirta vaizdui didinti
	3 metai
	taip
	iki 65 eurų
	

	5.2.
	žiūronas ar teleskopas
	optinis prietaisas tolimiems objektams didinti (vienai ar abiem akims)
	3 metai
	ne
	iki 140 eurų
	

	6.
	Matymo priemonės

	6.1.
	vaizdo didinimo sistema
	vaizdo didinimo sistema, kurią naudojant ekrane rodomas padidintas vaizdas, užfiksuotas vaizdo kamera
	6 metai
	ne
	iki 500 eurų
	abiejų akių regėjimo funkcijų susilpnėjimas:
geriau matančios akies regėjimo aštrumas su korekcija – nuo spalvų ir formų skyrimo iki 0,3 arba akies akipločio koncentrinis susiaurėjimas – iki 10 laipsnių nuo fiksacijos taško

	6.2.
	didinimo programinė įranga
	programinė įranga, kurią naudojant padidinamas kompiuterio ekrane esantis tekstas bei grafiniai vaizdai ir įgarsinama ekrane pateikiama informacija
	4 metai
	ne
	iki 290 eurų
	

	7.
	Piešimo ir rašymo priemonės

	7.1.
	mechaninė Brailio rašomoji mašinėlė
	mechaninė rašomoji mašinėlė, skirta rašyti Brailio raštu
	7 metai
	ne
	iki 500 eurų
	abiejų akių aklumas: geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	7.2.
	rašymo rėmelis
	Brailio lentelė su rašymo įrankiu
	5 metai
	ne
	iki 18 eurų
	

	7.3.
	nešiojamasis elektroninio užrašymo įtaisas
	Brailio rašto naudotojams skirtas nešiojamas elektroninis įtaisas, kuris neturi rodymo ekrane funkcijos, bet kurį naudojant galima rašyti klavišais Brailio raštu ir skaityti Brailio eilute
	5 metai
	ne
	iki 2000 eurų
	

	7.4.
	kompiuteris (įskaitant planšetinį ar delninį
	elektroninis įrenginys, pritaikytas kompiuterio informacijai regimuoju būdu pateikti ir leidžiantis bendrauti alternatyviu būdu (pavyzdžiui, stacionarusis kompiuteris, sudarytas iš procesoriaus ir monitoriaus (gali būti su įvesties prietaisais); nešiojamasis kompiuteris be priedų; planšetinis ar delninis kompiuteris be priedų)
	5 metai
	ne
	iki 500 eurų
	

	8.
	Garso įrašymo ir atkūrimo įtaisai

	8.1.
	DAISY grotuvas
	DAISY grotuvas įgarsintoms knygoms ir kitiems tekstams skaityti su DAISY programine įranga ir kalbos sintezatoriumi
	4 metai
	ne
	iki 400 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų susilpnėjimas:
geriau matančios akies regėjimo aštrumo su korekcija sumažėjimas – nuo 0,05 iki 0,1 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	8.2.
	diktofonas
	priemonė, skirta kalbai įrašyti ir jai atgaminti
	6 metai
	ne
	iki 40 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų sumažėjimas:
geriau matančios akies regėjimo aštrumo su korekcija sumažėjimas – nuo 0,05 iki 0,1 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	9.
	Telefonai ar telefono ryšio priemonės

	9.1.
	stacionarusis telefonas
(kalbantis arba Brailio)
	stacionarus įrenginys, skirtas bendrauti
	10 metų
	ne
	iki 60 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	9.2.
	mobiliojo ryšio telefonas
(kalbantis)
	įrenginys, skirtas bendrauti, turintis įgarsinimo programinę įrangą ar jos neturintis ir specialias programėles regėjimo negalią turintiems asmenims
	3 metai
	ne
	iki 300 eurų
	

	9.3.
	mobiliojo ryšio telefonas (mygtukinis)
	įrenginys, skirtas bendrauti, turintis mygtukus
	3 metai
	ne
	iki 35 eurų
	

	10.
	Matuokliai

	10.1.
	ilgio matuoklis
(su Brailio žymomis)
	priemonė, skirta ilgiui matuoti su Brailio žymomis
	7 metai
	ne
	iki 20 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų sumažėjimas:
geriau matančios akies regėjimo aštrumo su korekcija sumažėjimas – nuo 0,06 iki 0,3 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	10.2.
	ilgio matuoklis (kalbantis)
	priemonė, skirta ilgiui matuoti ir pranešti jį balsu
	7 metai
	ne
	iki 60 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	
	
	
	
	
	
	abiejų akių regėjimo funkcijų sumažėjimas:
geriau matančios akies regėjimo aštrumo su korekcija sumažėjimas – nuo 0,06 iki 0,3 arba geriau matančios akies akipločio koncentrinis susiaurėjimas – iki 20 laipsnių nuo fiksacijos taško

	10.3.
	spalvų detektorius (kalbantis)
	įrenginys, skirtas spalvoms nustatyti ir pranešti jas balsu
	5 metai
	ne
	iki 50 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	11.
	Kalbantys įrenginiai ir programinė įranga

	11.1.
	kalbos sintezatorius
	įrenginys, kurį naudojant kompiuterio ekrane esanti informacija įgarsinama lietuvių arba užsienio kalba
	4 metai
	ne
	iki 150 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

	11.2.
	ekrano skaitymo programinė įranga
	programinė įranga, kurią naudojant įgarsinama kompiuterio ekrane pateikiama informacija
	4 metai
	ne
	iki 869 eurų
	

	11.3.
	mobiliojo ryšio telefono (kalbančio) įgarsinimo programinė įranga
	programinė įranga, kurią naudojant įgarsinama mobiliojo ryšio telefono ekrane pateikiama informacija
	3 metai
	ne
	iki 120 eurų
	

	11.4.
	garsinis etikečių žymeklis
	įrenginys, skirtas įvairiems daiktams (pavyzdžiui, vaistams, maisto produktų etiketėms, drabužiams ir kt.) žymėti garsinėmis žinutėmis, naudojant specialias etiketes
	3 metai
	ne
	iki 50 eurų
	

	11.5.
	elektroninis skaičiuotuvas (kalbantis)
	elektroninis įrenginys, skirtas skaičiuoti ir skaičiavimo informacijai pranešti balsu
	5 metai
	ne
	iki 30 eurų
	

	12.
	Skaitymo priemonės

	12.1.
	simbolių skaitymo įrenginys
	įrenginys, skirtas rašytiniam tekstui skaityti ir jam transformuoti į alternatyvią vaizdo, garso ir (arba) tekstinę informaciją
	7 metai
	ne
	iki 1 000 eurų
	abiejų akių aklumas:
geriau matančios akies regėjimo aštrumas su korekcija – ne daugiau kaip 0,05 arba geriau matančios akies regėjimo akipločio koncentrinis susiaurėjimas – iki 10 laipsnių nuo fiksacijos taško

PATVIRTINTA
Lietuvos Respublikos socialinės apsaugos ir darbo 
ministro 
2022 m. sausio 13 d. įsakymu Nr. A1-25 
(Lietuvos Respublikos socialinės apsaugos ir 
darbo ministro 2026 m.  balandžio 27 d. 
įsakymo Nr. A1-251
redakcija)

KOMUNIKACIJOS IR SENSORIKOS TECHNINĖS PAGALBOS PRIEMONIŲ POREIKIO NUSTATYMO KRITERIJŲ IR ŠIŲ PRIEMONIŲ FINANSAVIMO TVARKOS APRAŠAS

I SKYRIUS
BENDROSIOS NUOSTATOS

1. Komunikacijos ir sensorikos techninės pagalbos priemonių poreikio nustatymo kriterijų ir šių priemonių finansavimo tvarkos aprašas (toliau – Aprašas) nustato kompensuojamų komunikacijos ir sensorikos techninės pagalbos priemonių poreikio nustatymo kriterijus, asmens įsigytų naujų komunikacijos ir sensorikos techninės pagalbos priemonių įsigijimo išlaidų kompensacijos (toliau – kompensacija) mokėjimo ir finansavimo tvarką.
2. Komunikacijos ir sensorikos techninės pagalbos priemonių poreikį Lietuvos Respublikos asmens su negalia teisių apsaugos pagrindų įstatymo 26 straipsnio 2 dalyje nurodytiems asmenims (toliau – asmuo), nustato Techninės pagalbos priemonių centras (toliau – Centras), vadovaudamasis Komunikacijos ir sensorikos techninės pagalbos priemonių ir jų poreikio nustatymo kriterijų sąraše (priedas) (toliau – Sąrašas) nurodytais kriterijais (negalios priežastis ir pobūdis, liga ar fizinė būklė), pagal kuriuos nustatomas asmens poreikis įsigyti komunikacijos ir sensorikos techninės pagalbos priemonę.
3. Apraše vartojamos sąvokos suprantamos taip, kaip jos apibrėžtos Asmens su negalia teisių apsaugos pagrindų įstatyme.

II SKYRIUS
KOMPENSUOJAMŲ KOMUNIKACIJOS IR SENSORIKOS TECHNINĖS PAGALBOS PRIEMONIŲ FINANSAVIMAS

4. Centras asmenims komunikacijos techninės pagalbos priemonių poreikį nustato, kompensacijas skiria ir moka, vadovaudamasis Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos (toliau – Agentūra) direktoriaus patvirtintu Asmenų aprūpinimo techninės pagalbos priemonėmis tvarkos aprašu (toliau – Tvarka). 
5. Kompensacijos mokamos iš valstybės biudžeto lėšų.
6. Kompensacija mokama tik už asmens įsigytas naujas komunikacijos ir sensorikos techninės pagalbos priemones, nurodytas Sąraše (išlaidos ir (ar) mokesčiai, susiję su šių priemonių užsakymu ir (ar) pristatymu, taip pat papildomi komunikacijos ir sensorikos techninės pagalbos priemonių priedai (pavyzdžiui, dėklai, laikikliai), nekompensuojami), ir tik Centro direktoriaus įsakymu sudarytai komisijai dėl kompensacijos mokėjimo (toliau – Komisija) priėmus teigiamą sprendimą dėl kompensacijos mokėjimo.

III SKYRIUS
KOMPENSUOJAMOS KOMUNIKACIJOS IR SENSORIKOS TECHNINĖS PAGALBOS PRIEMONĖS

7. Kompensuojamos komunikacijos ir sensorikos techninės pagalbos priemonės, jų naudojimo laikas, kompensacijų dydžiai ir kriterijai, pagal kuriuos nustatomas asmens poreikis įsigyti komunikacijos ir sensorikos techninės pagalbos priemonę, nurodyti Sąraše.
8. Kompensacija mokama tik už vieną iš šių asmens įsigytų komunikacijos ir sensorikos techninės pagalbos priemonių, nurodytų: 
8.1. Sąrašo 1.3 papunktyje arba 1.4 papunktyje; 
8.2. Sąrašo 2.1 papunktyje arba 2.3 papunktyje; 
8.3. Sąrašo 2.2 papunktyje arba 2.3 papunktyje;
8.4. Sąrašo 3.1 papunktyje arba 3.2 papunktyje, arba 3.3 papunktyje;
8.5. Sąrašo 5.1 papunktyje arba 5.2 papunktyje, arba 5.3 papunktyje;
8.6. Sąrašo 6.1 papunktyje arba 6.2 papunktyje, arba 6.3 papunktyje;
8.7. Sąrašo 10.2 papunktyje arba 10.3 papunktyje.
9. Kompensacija mokama už Sąrašo 3.2 , 4.2, 6.3, 7.2 ir 9.2 papunkčiuose nurodytas komunikacijos ir sensorikos techninės pagalbos priemones, nepriklausomai nuo jų vienu metu įsigyto skaičiaus, o kompensacijos dydis yra ne didesnis nei nurodytas Sąraše.

IV SKYRIUS
KOMPENSACIJOS MOKĖJIMAS

10. Asmuo, pageidaujantis gauti kompensaciją, ar jo atstovas (vienas iš asmens artimųjų giminaičių, sutuoktinis, sugyventinis ar partneris, asmens atstovas pagal įstatymą, asmens gyvenamosios vietos savivaldybės mero nustatyta tvarka paskirtas socialinis darbuotojas ar nevyriausybinės organizacijos, atstovaujančios asmens teisėms ir interesams, atstovas (toliau – asmens atstovas) Centro teritoriniam padaliniui turi pateikti Agentūros direktoriaus Tvarkoje nurodytus kompensacijai gauti reikalingus dokumentus ir komunikacijos ir sensorikos techninės pagalbos priemonių poreikį pagrindžiančius dokumentus, kuriuose per paskutinius 12 mėnesių iki kreipimosi dėl kompensacijos yra nurodyti komunikacijos ir sensorikos techninės pagalbos priemonių poreikio nustatymo kriterijai (negalios priežastis ir pobūdis, liga ar fizinė būklė) ir pateikta gydytojo, teikiančio vaikų raidos sutrikimų ankstyvosios reabilitacijos paslaugas, ar gydytojo psichiatro, ar gydytojo vaikų ir paauglių psichiatro, ar fizinės ir medicininės reabilitacijos gydytojo, ar ergoterapeuto, ar klinikinio logopedo (tik dėl priemonių, susijusių su kalbos vystymosi sutrikimais ar jos lavinimu) išvada dėl tikslingumo naudoti komunikacijos ir sensorikos techninės pagalbos priemones, išskyrus atvejus, kai ši informacija yra registrų informacinėse sistemose ir kitose informacinėse sistemose. Komunikacijos ir sensorikos techninės pagalbos priemonių poreikį pagrindžiančius dokumentus būtina pateikti tik tuo atveju, kai asmuo dėl kompensacijos mokėjimo kreipiasi pirmą kartą ar (ir) asmuo dėl kompensacijos mokėjimo kreipiasi po ūmių traumų ir (ar) ligų, iki neįgalumo ar dalyvumo lygis jam dar nenustatytas arba kai nuo paskutinio kreipimosi dėl kompensacijos mokėjimo praėjo daugiau nei 10 metų.
11. Konkrečių dokumentų rūšis, jų pateikimo būdus ir tvarką Agentūros direktorius nustato Tvarkoje.
12. Centro teritorinis padalinys ne vėliau kaip per 3 darbo dienas nuo Aprašo 10 punkte nurodytų dokumentų (jei, Agentūros direktoriaus nustatyta Tvarka, prašoma pateikti trūkstamus dokumentus ar patikslinti informaciją, – nuo visų trūkstamų dokumentų) gavimo dienos perduoda juos nagrinėti Komisijai.
13. Komisija per 20 darbo dienų nuo jai Centro teritorinio padalinio perduotų kompensacijai gauti reikalingų dokumentų (jei, vadovaujantis Agentūros direktoriaus nustatyta Tvarka, prašoma asmens ar asmens atstovo, ar komunikacijos ir sensorikos techninės pagalbos priemonės pardavėjo pateikti trūkstamus dokumentus ar patikslinti informaciją, – nuo visų trūkstamų dokumentų ar patikslintos informacijos) gavimo dienos, remdamasi asmens ar asmens atstovo, ar komunikacijos ir sensorikos techninės pagalbos priemonės pardavėjo pateiktais dokumentais bei duomenimis ir (ar) registrų informacinėse sistemose ir kitose informacinėse sistemose esančia informacija, įvertina, ar asmuo atitinka Sąraše nurodytus komunikacijos ir sensorikos techninės pagalbos priemonių poreikio nustatymo kriterijus, taip pat, ar pasibaigė anksčiau gautos naujos komunikacijos ir sensorikos techninės pagalbos priemonės naudojimo laikas, ir priima sprendimą dėl kompensacijos mokėjimo. Centro teritorinis padalinys, ne vėliau kaip per 3 darbo dienas nuo Komisijos sprendimo dėl kompensacijos mokėjimo priėmimo dienos, informuoja asmenį ar asmens atstovą apie priimtą sprendimą, vadovaudamasis Agentūros direktoriaus nustatyta Tvarka. 
14. Kompensacija ne vėliau kaip per 30 darbo dienų nuo Aprašo 13 punkte nurodyto Komisijos sprendimo dėl kompensacijos mokėjimo priėmimo dienos išmokama pervedant ją į asmens asmeninę arba asmens atstovo pagal įstatymą ar notarinį įgaliojimą sąskaitą per Lietuvos Respublikoje, kitoje Europos Sąjungos valstybėje narėje ar Europos ekonominės erdvės valstybėje įregistruotas kredito įstaigas ar kitus mokėjimo paslaugų teikėjus arba išmokama Centro Lietuvos Respublikos viešųjų pirkimų įstatymo nustatyta tvarka parinktoje mokėjimo įstaigoje (jos padalinyje). 
15. Kompensacijai gauti reikalingi dokumentai, nurodyti Aprašo 10 punkte, pateikti po asmens, kuriam prašoma skirti kompensaciją, mirties, nenagrinėjami ir kompensacija asmens turto paveldėtojui (-ams) neišmokama. Jeigu, pateikus kompensacijai gauti reikalingus dokumentus asmuo miršta, teisė į kompensaciją paveldima Lietuvos Respublikos civilinio kodekso nustatyta tvarka.
16. Kompensacija už tos pačios komunikacijos ir sensorikos techninės pagalbos priemonės įsigijimą išmokama vieną kartą.

V SKYRIUS
KOMPENSACIJOS MOKĖJIMAS PAKARTOTINAI

17. Pakartotinai kompensacija už asmens įsigytas naujas komunikacijos ir sensorikos techninės pagalbos priemones, nurodytas Sąraše, gali būti mokama pasibaigus Sąraše nurodytam naujos komunikacijos ir sensorikos techninės pagalbos priemonės naudojimo laikui, kuris skaičiuojamas nuo Komisijos sprendimo dėl kompensacijos mokėjimo priėmimo dienos, išskyrus atvejus, kai:
17.1. komunikacijos ir sensorikos techninės pagalbos priemonė jos naudojimo laikotarpiu buvo prarasta dėl stichinės nelaimės, gaisro ar vagystės;
17.2. Sąrašo 2.1 ir (ar) 2.2, ir (ar) 2.3, ir (ar) 4.1, ir (ar) 4.2, ir (ar) 9.4 papunkčiuose nurodytos komunikacijos ir sensorikos techninės pagalbos priemonės jų naudojimo laikotarpiu visiškai nusidėvėjo;
17.3. Sąrašo 4.1 ir (ar) 4.2 ir 9.4 papunkčiuose nurodytos komunikacijos ir sensorikos techninės pagalbos priemonės jų naudojimo laikotarpiu nebeatitinka asmens antropometrinių ar fizinių duomenų ir (ar) socialinių poreikių.
18. Asmuo ar asmens atstovas, norėdamas pakartotinai gauti kompensaciją nepasibaigus komunikacijos ir sensorikos techninės pagalbos priemonės naudojimo laikui Aprašo 17.1, 17.2 ir 17.3 papunkčiuose nurodytais atvejais, Centro teritoriniam padaliniui Agentūros direktoriaus Tvarkoje nurodytais būdais ir tvarka turi pateikti prarastos komunikacijos ir sensorikos techninės pagalbos priemonės dėl stichinės nelaimės, gaisro ar vagystės faktus arba aplinkybes patvirtinančią pažymą ar kitą dokumentą (pvz.: draudimo bendrovės nuostolių ar žalos aktą, patvirtinantį, kad įvykis nėra draudžiamasis; priešgaisrinės gelbėjimo tarnybos pažymą apie gaisrą ar kitas pažymas apie ištikusias nelaimes; policijos pažymą apie vagystės atvejį ar kitus dokumentus, patvirtinančius papildomas išlaidas ar patirtus nuostolius) arba komunikacijos ir sensorikos techninės pagalbos priemonių pripažinimo netinkamomis naudoti dokumentą (pavyzdžiui, prekės defektų aktą, patvirtinantį, kad komunikacijos ir sensorikos techninės pagalbos priemonė nepataisoma), arba išrašus iš medicinos dokumentų dėl pasikeitusių asmens antropometrinių ar fizinių duomenų ir (ar) socialinių poreikių ar jų kopijas. Kompensacija pakartotinai mokama Aprašo IV skyriuje nustatyta tvarka.
19. Aprašo 17.2 ir 17.3 papunkčiuose nurodytais atvejais, jei iki komunikacijos ir sensorikos techninės pagalbos priemonės, už kurios įsigijimą asmeniui buvo išmokėta kompensacija, naudojimo laiko, nurodyto Sąraše, pabaigos liko daugiau nei metai, asmuo ar asmens atstovas pagal įstatymą ar notarinį įgaliojimą, jeigu kompensacija buvo pervesta į jo sąskaitą Aprašo 14 punkte nustatyta tvarka, Agentūros nustatyta Tvarka grąžina Centrui išmokėtos kompensacijos už asmens įsigytą komunikacijos ir sensorikos techninės pagalbos priemonę sumą, tiesiogiai proporcingą likusiam priemonės naudojimo laikui (likutinei vertei).

VI SKYRIUS
BAIGIAMOSIOS NUOSTATOS

20. Asmuo ar asmens atstovas turi teisę Komisijos priimtą sprendimą dėl kompensacijos mokėjimo per mėnesį nuo jo gavimo dienos apskųsti Centro direktoriui Agentūros direktoriaus nustatyta Tvarka arba Lietuvos Respublikos ikiteisminio administracinių ginčų nagrinėjimo tvarkos įstatymo ir (arba) Lietuvos Respublikos administracinių bylų teisenos įstatymo nustatyta tvarka.
21. Komunikacijos ir sensorikos techninės pagalbos priemonės yra skirtos asmens individualiam naudojimui Sąraše nustatytą laiką, jos negali būti parduotos, perleistos, dovanotos ar kitaip atiduotos kitam fiziniam ar juridiniam asmeniui ir jomis turi būti naudojamasi pagal paskirtį ir instrukcijas. Komunikacijos ir sensorikos techninės pagalbos priemonės, įsigytos su kompensacija, yra negrąžinamos Centro teritoriniam padaliniui.
22. Centro teritorinis padalinys, vadovaudamasis Centro direktoriaus nustatyta asmenų aprūpinimo techninės pagalbos priemonėmis kontrolės tvarka, kontroliuoja asmens įsigytų komunikacijos ir sensorikos techninės pagalbos priemonių, už kurių įsigijimą asmeniui buvo išmokėta kompensacija, naudojimą pagal paskirtį, instrukcijas ir kitas sąlygas bei šių priemonių panaudojimo efektyvumą. 
23. Neteisėtai gautos kompensacijos išieškomos Lietuvos Respublikos civilinio proceso kodekso nustatyta tvarka.
24. Duomenis, reikalingus kompensacijai mokėti, ir kitus duomenis, nurodytus Socialinės paramos šeimai informacinės sistemos nuostatuose, patvirtintuose Lietuvos Respublikos socialinės apsaugos ir darbo ministro 2008 m. gegužės 29 d. įsakymu Nr. A1-172 „Dėl Socialinės paramos šeimai informacinės sistemos nuostatų ir Socialinės paramos šeimai informacinės sistemos duomenų saugos nuostatų patvirtinimo“, Centras tvarko Socialinės paramos šeimai informacinėje sistemoje.
25. Asmens duomenys, įskaitant specialių kategorijų asmens duomenis, tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Asmens su negalia teisių apsaugos pagrindų įstatymu, Aprašu ir kitų teisės aktų, reglamentuojančių asmens duomenų apsaugą ir tvarkymą, nuostatomis. 
26. Asmens duomenų tvarkymo tikslas – nustatyti, ar asmuo, siekiantis gauti kompensaciją už įsigytas naujas komunikacijos ir sensorikos techninės pagalbos priemones, nurodytas Sąraše, turi teisę gauti kompensaciją ir šią kompensaciją administruoti.
27. Vykdant Apraše reglamentuotą asmens duomenų (įskaitant specialių kategorijų asmens duomenis) tvarkymą ir siekiant apsaugoti duomenų subjektų pagrindines teises ir interesus, privaloma įgyvendinti tinkamas apsaugos priemones, atitinkančias Reglamento (ES) 2016/679 reikalavimus: užtikrinti tinkamą informavimą apie vykdomą asmens duomenų tvarkymą pagal Reglamento (ES) 2016/679 13–14 straipsnius, taip pat įgyvendinti tinkamas technines ir organizacines saugumo priemones, skirtas asmens duomenims apsaugoti nuo atsitiktinio ar neteisėto sunaikinimo, pakeitimo, atskleidimo ir nuo bet kokio kito neteisėto tvarkymo (pavyzdžiui, užtikrinti prieigos prie asmens duomenų apsaugą, valdymą ir kontrolę, duomenų perdavimą saugiu tinklu, elektroninių dokumentų apsaugą slaptažodžiais ir kt.). Šios priemonės turi užtikrinti tokį saugumo lygį, kuris atitiktų saugotinų asmens duomenų pobūdį ir jų tvarkymo keliamą riziką.
28. Duomenų subjekto teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.
29. Dokumentai saugomi Lietuvos Respublikos dokumentų ir archyvų įstatymo nustatyta tvarka.
_________________________________

Komunikacijos ir sensorikos techninės pagalbos priemonių poreikio nustatymo kriterijų ir šių priemonių finansavimo tvarkos aprašo
priedas 

KOMUNIKACIJOS IR SENSORIKOS TECHNINĖS PAGALBOS PRIEMONIŲ IR JŲ POREIKIO NUSTATYMO KRITERIJŲ SĄRAŠAS

	Eil. Nr.
	Kriterijai, pagal kuriuos nustatomas asmens komunikacijos ir sensorikos techninės pagalbos priemonių (toliau – komunikacijos ir sensorikos TPP) poreikis
	Komunikaci-jos ir sensorikos TPP pavadinimas
	Komunikacijos ir sensorikos TPP aprašymas
	Komunikacijos ir sensorikos TPP įsigijimo išlaidų kompensa-cijos dydis eurais, bet ne didesnis nei faktinės komunika-cijos ir sensorikos TPP įsigijimo išlaidos
	Naujos komuni-kacijos ir sensori-kos TPP naudoji-mo laikas (ne mažiau kaip)

	1
	2
	3
	4
	5
	6

	1.
	Alternatyviosios ir komunikaciją palengvinančios priemonės

	1.1.
	Cerebrinis paralyžius ir kiti paralyžiniai sindromai, kalbos ir komunikacijos sutrikimai, demencija
	kalbiniai dialoginiai įtaisai
	nešiojamieji elektroniniai bendravimo įtaisai (komunikatoriai), naudojami tiesioginiam bendravimui
	iki 320 eurų
	5 metai

	1.2.
	
	pažintinių funkcijų lavinimo programinė įranga
	programinė įranga, skirta pažintinėms funkcijoms atkurti ir lavinti, naudojant interaktyviąją kompiuterinę programą
	iki 220 eurų
	1 metai

	1.3.
	
	alternatyvios komunikacijos programinė įranga
	programinė įranga, skirta bendrauti alternatyviu būdu
	iki 145 eurų
	2 metai

	1.4.
	
	bendravimo paveikslėlių rinkinys
	priemonė, skirta bendrauti ir kalbai ugdyti vizualiniu principu pagrįstu metodu
	iki 100 eurų
	2 metai

	2.
	Kompiuterių ir elektroninės įrangos įvesties ir išvesties įtaisai

	2.1.
	Cerebrinis paralyžius ir kiti paralyžiniai sindromai, trauma ar liga, dėl kurių asmuo rankomis negali valdyti kompiuterio įprastu būdu
	pelė
	speciali techninė įranga, kuri sudaro sąlygas naudotis kompiuteriu alternatyviu būdu (pvz., alkūne, svirtimi ar rutuliu), išskyrus žaidimų peles
	iki 170 eurų
	3 metai

	2.2.
	
	klaviatūra
	speciali techninė įranga, kuri sudaro sąlygas naudotis kompiuteriu (pvz., valdoma specialiais jungikliais arba turinti standartinius šablonus ar su specialia programa individualiai susikurtus klaviatūros šablonus; pritaikyta valdyti tik viena ranka; su specialiais integruotais dideliais klavišais), išskyrus žaidimų klaviatūrą
	iki 300 eurų
	3 metai

	2.3.
	
	kompiuterio valdymo įtaisas
	speciali techninė įranga su specialia programine įranga, kuri sudaro sąlygas naudotis kompiuteriu be rankų (valdoma akimis, burna ar galvos judesiais)
	iki 1 300 eurų
	3 metai

	2.4.
	Asmenims nuo 5 metų, turintiems žymų kalbos neišsivystymą, žymiai sulėtėjusią kalbos raidą (asmuo bendrauja garsų, garsažodžių ir pavienių prasmingų žodžių deriniu)
	mobiliojo ryšio telefonas arba planšetinis ar delninis kompiuteris
	bendrauti alternatyviu būdu skirtas įrenginys, į kurį galima įdiegti programinę įrangą kalbos įgūdžiams lavinti
	iki 200 eurų
	3 metai

	3.
	Balansavimo priemonės

	3.1.
	Vestibulinės, propriorecepcinės sensorinės sistemos sutrikimai, dispraksija, hiperaktyvumas, motorinio planavimo sutrikimai
	vidaus batutas
	asmens svorį atitinkanti priemonė, skirta šokinėjimui (gali būti su paminkštintomis sienelėmis ir apsaugomis nuo iškritimo arba be jų, turi būti nepripučiama), naudojama patalpos viduje, iki 100 cm skersmens arba sienelės krašto
	iki 100 eurų
	6 metai

	3.2.
	
	balansavimo lenta ir (ar) pagalvėlė, ir (ar) platforma, ir (ar) laipteliai, ir (ar) ritinys, ir (ar) kamuolys 
	priemonės gali būti įvairių formų ir dydžių, sėdimosios ir stovimosios, pritaikomos pagal asmens ūgį ir svorį
	iki 220 eurų
	3 metai

	3.3.
	
	gimnastikos (aktyvumo) sienelė
	Priemonė, kurią sudaro kopėčios su skersiniais ir kuri tvirtinama prie sienos ar lubų, išskyrus treniruoklius
	iki 300 eurų
	6 metai

	4.
	Pasunkintos ir judesius varžančios (spaudžiančios) priemonės

	4.1.
	Propriorecepcinės sensorinės sistemos sutrikimai, hiperaktyvumas, dėmesio sutrikimai, demencija
	antklodė ir (ar) užklotas
	pasunkinta priemonė, pritaikyta pagal asmens svorį, skirta asmeniui užkloti ir prispausti gulint, propriorecepcijai stimuliuoti, hiperaktyvumui mažinti; priemonės svoris turi būti 10–15 proc. naudotojo kūno svorio
	iki 110 eurų
	3 metai

	4.2.
	
	liemenė
	pasunkintas berankovis liemens drabužis, skirtas hiperaktyvumui mažinti, propriorecepcijai stimuliuoti, stabilumui suteikti
	iki 110 eurų
	3 metai

	4.3.
	
	apykaklė (šalikas)
	pasunkinta priemonė, skirta sensorinei integracijai, propriorecepcinei stimuliacijai, susitelkimui bei dėmesiui gerinti
	iki 60 eurų
	3 metai

	4.4.
	
	kūno kojinė (maišas)
	judesius varžanti priemonė, skirta sensorinei patirčiai papildyti, taktiliniam ir giliųjų pojūčių lavinimui, kliūčių įveikimo gebėjimams bei erdvinei orientacijai ugdyti, supratimui apie kūną formuoti, mokyti, kaip įveikti nerimą
	iki 60 eurų
	3 metai

	5.
	Vaizdinės stimuliacijos ir (ar) nusiraminimo priemonės

	5.1.
	Regos, taktilinės sensorinės sistemos sutrikimai
	šviesų projektorius
	priemonė, su kuria projektuojami šviesos pliūpsniai ir (ar) efektai ant sienų, lubų ar grindų, į konkrečius objektus; gali keistis šviesos spalvos ar vaizdai, kurie automatiškai cikliškai sukasi
	iki 110 eurų
	5 metai

	5.2.
	
	šviesos pluoštai ir (ar) šviesos tuneliai
	priemonė, sudaryta iš lanksčių šviečiančių gijų; tuneliai, šviesomis sukuriantys begalybės pojūtį
	iki 300 eurų
	5 metai

	5.3.
	
	burbulų vamzdis arba burbulų sienelė
	burbuliuojanti priemonė, skirta multisensorinei pasyviai ir interaktyviai aplinkai sukurti; pripildyta tam tikro skysčio, keičianti spalvas, gali būti įvairių dydžių ir formų
	iki 220 eurų
	5 metai

	6.
	Taktilinės (lytėjimo) priemonės

	6.1.
	Regos, taktilinės sensorinės sistemos sutrikimai, motorinio planavimo sutrikimai, dispraksija
	šviesos lenta arba stalas, arba smėlio ir (ar) vandens stalas, arba smėlio ir (ar) vandens antstalis
	priemonė, skirta multisensorinei aplinkai gerinti, padedanti nusiraminti, mažinanti stresą, stimuliuojanti lytėjimą ir (ar) regą, lavinanti akies-rankos koordinaciją (gali būti įvairių dydžių ar formų, su šoniniais paaukštinimais, taip pat gali turėti apšvietimo įrenginį)
	iki 200 eurų
	5 metai

	6.2.
	
	taktiliniai rėmeliai
	priemonė, padengta įvairiomis skirtingų faktūrų medžiagomis, imituojančiomis skirtingus (švelnius, minkštus, kietus, šiurkščius) paviršius, skirtus liesti
	iki 220 eurų
	5 metai

	6.3.
	
	veiklos lenta ir (ar) veiklos sienelė
	priemonė, sudaryta iš įvairių formų skirtingų detalių, padedančių imituoti skirtingas veiklas
	iki 220 eurų
	5 metai

	7.
	Masažuokliai ir (ar) vibracinės priemonės

	7.1.
	Propriorecepcinės sensorinės sistemos sutrikimai
	vibracinė pagalvė
	priemonė, kuri suspausta pradeda vibruoti, taip stimuliuodama lytėjimą, giliuosius pojūčius, mažindama hiperaktyvumą, padėdama ugdyti koncentraciją
	iki 35 eurų
	2 metai

	7.2.
	Propriorecepcinės sensorinės sistemos sutrikimai, burnos motorikos sutrikimai
	kramtukai ir (ar) burnos motorikos lavinimo priemonės
	priemonės, skirtos burnos ertmei stimuliuoti (kramtyti, masažuoti)
	iki 165 eurų
	2 metai

	8.
	Supimo priemonės

	8.1.
	Vestibulinės, propriorecepcinės sensorinės sistemos sutrikimai
	vidaus ar lauko hamakas arba vidaus ar lauko sūpynės, arba sūpynių juostos
	priemonė, skirta suptis (gali būti atvira ar uždara, įvairių dydžių ir formų)
	iki 110 eurų
	4 metai

	9.
	Nurodymo, priminimo, signalizavimo ir saugumą užtikrinančios priemonės

	9.1.
	Kalbos ir komunikacijos sutrikimai, demencija
	laikmatis laikui planuoti
	priemonė, skirta laikui planuoti, rodanti asmeniui likusį laiką tam tikram veiksmui atlikti arba po asmens atlikto veiksmo praėjusį laiką (gali būti su integruotu garsiniu signalu ar be jo)
	iki 55 eurų
	4 metai

	9.2.
	Vestibulinės, propriorecepcinės sensorinės sistemos sutrikimai, komunikacijos ir suvokimo sutrikimai, hiperaktyvumas
	įvairūs saugumo ir (ar) prilaikymo diržai
	priemonės, skirtos asmens saugumui užtikrinti būnant lauke ar važiuojant transporto priemone
	iki 80 eurų
	3 metai

	9.3.
	
	asmens sekiklis
	priemonė, skirta asmens buvimo vietai nustatyti
	iki 50 eurų
	3 metai

	9.4.
	Epilepsija, vestibulinės, propriorecepcinės sensorinės sistemos sutrikimai, motorinio planavimo sutrikimai
	kepurė (šalmas)
	speciali galvą nuo smūgių apsauganti priemonė, išskyrus sportinį šalmą (pvz., dviratininko, riedlentininko, paspirtukininko ir kt.)
	iki 170 eurų
	3 metai

	10.
	Garsą slopinančios ar skatinančios priemonės

	10.1.
	Klausos sensorinės sistemos sutrikimas
	garsą slopinančios ausinės
	priemonė, skirta tik aplinkos garsui slopinti, neturinti kitų funkcijų, pvz., muzikos klausymosi galimybės, mikrofono ir kitų tipų jungčių (pvz., Bluetooth)
	iki 25 eurų
	3 metai

	10.2.
	Kalbos ir komunikacijos sutrikimai, motorinio planavimo sutrikimai, intelekto sutrikimai
	spalvoti interaktyvieji mygtukai
	priemonė, skirta įvairiems garsams įrašyti ir vėliau jiems klausyti, akių ir rankų koordinacijai lavinti, skatinanti bendrauti, mokytis tarti žodžius
	iki 200 eurų
	5 metai

	10.3.
	
	mokomasis robotukas
	įrenginys, kuris kalba, atlieka tam tikras užduotis, skatina bendrauti, mokytis tarti žodžius, pažinti; gali turėti vaikščiojimo funkciją
	iki 200 eurų
	5 metai

JUDĖJIMO TECHNINĖS PAGALBOS PRIEMONIŲ POREIKIO NUSTATYMO KRITERIJŲ IR ŠIŲ PRIEMONIŲ FINANSAVIMO TVARKOS APRAŠAS

I SKYRIUS
BENDROSIOS NUOSTATOS

1. Judėjimo techninės pagalbos priemonių poreikio nustatymo kriterijų ir šių priemonių finansavimo tvarkos aprašas (toliau – Aprašas) nustato Techninės pagalbos priemonių centro (toliau – Centras) (jo teritorinių padalinių) ir savivaldybių įstaigų ar kitų subjektų, kuriems pavesta atlikti asmenų aprūpinimo techninės pagalbos priemonėmis funkciją (toliau – savivaldybės įstaiga), perduodamų asmenims nuosavybėn ir (ar) panaudos pagrindais laikinai neatlygintinai valdyti ir naudoti judėjimo techninės pagalbos priemonių bei kompensuojamų judėjimo techninės pagalbos priemonių poreikio nustatymo kriterijus, asmens įsigytų naujų judėjimo techninės pagalbos priemonių įsigijimo išlaidų kompensacijos (toliau – kompensacija) mokėjimo ir finansavimo tvarką.
2. Judėjimo techninės pagalbos priemonių poreikis gali būti nustatytas Lietuvos Respublikos asmens su negalia teisių apsaugos pagrindų įstatymo 26 straipsnio 2 dalyje nurodytiems asmenims (toliau – asmuo), atitinkantiems Judėjimo techninės pagalbos priemonių ir jų poreikio nustatymo kriterijų sąraše (priedas) (toliau – Sąrašas) nurodytus kriterijus (negalios priežastis ir pobūdis, liga ar fizinė būklė), pagal kuriuos nustatomas asmens poreikis gauti ar įsigyti judėjimo techninės pagalbos priemonę.
3. Centras ir jo teritoriniai padaliniai:
3.1. perduoda judėjimo techninės pagalbos priemones panaudos pagrindais laikinai neatlygintinai valdyti ir naudotis savivaldybės įstaigai;
3.2. organizuoja judėjimo techninės pagalbos priemonių pritaikymą pagal individualius asmenų poreikius;
3.3. pasibaigus rankomis ar elektra valdomų techninės pagalbos priemonių ar jų baterijų garantiniam terminui, Centro teritorinis padalinys Centro direktoriaus nustatyta tvarka organizuoja asmens turimų techninės pagalbos priemonių ar jų baterijų remontą ar keitimą Centro teritoriniame padalinyje arba pas Centro viešųjų pirkimų būdu atrinktą remonto paslaugų teikėją (remontuojama po vieną vienos paskirties iš Centro, savivaldybės įstaigos ar kompensacijos būdu gautą techninės pagalbos priemonę);
3.4. teikia judėjimo techninės pagalbos priemonių smulkaus remonto (pavyzdžiui, padangos keitimo ir (ar) pripūtimo, judėjimo techninės pagalbos priemonės sureguliavimo) paslaugas Centro direktoriaus nustatyta tvarka;
3.5. teikia Ekspertų komisijai prie Techninės pagalbos priemonių centro (toliau – Ekspertų komisija) Aprašo IV skyriuje nurodytais atvejais svarstyti asmens pateiktą Agentūros direktoriaus patvirtintos formos prašymą skirti judėjimo techninės pagalbos priemonės įsigijimo išlaidų kompensaciją (toliau – Prašymas skirti kompensaciją) ir prašo Ekspertų komisijos pateikti rekomendacijas ir pasiūlymus dėl kompensacijų skyrimo, jų dydžio, kitų judėjimo techninės pagalbos priemonių skyrimo pagal individualius asmenų poreikius (toliau – rekomendacija). Personalinę Ekspertų komisijos sudėtį ir jos veiklos nuostatus tvirtina Centro direktorius. 
4. Apraše vartojamos sąvokos suprantamos taip, kaip jos apibrėžtos Asmens su negalia teisių apsaugos pagrindų įstatyme ir Lietuvos Respublikos socialinių paslaugų įstatyme.

II SKYRIUS
JUDĖJIMO TECHNINĖS PAGALBOS PRIEMONIŲ FINANSAVIMAS

5. Vadovaudamiesi Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos (toliau – Agentūra) direktoriaus nustatyta asmenų aprūpinimo techninės pagalbos priemonėmis tvarka (toliau – Tvarka), judėjimo techninės pagalbos priemones asmenims išduoda Centras ar savivaldybės įstaiga, o kompensacijas skiria ir moka Centras. 
6. Centro ar savivaldybės įstaigos asmenims perduodamas judėjimo techninės pagalbos priemones nuosavybėn ir (ar) panaudos pagrindais laikinai neatlygintinai valdyti ir naudotis bei judėjimo techninės pagalbos priemonių, išskyrus skuterius, mechaninius, elektrinius ir hibridinius varytuvus, remonto bei individualaus pritaikymo paslaugas Centras perka Lietuvos Respublikos viešųjų pirkimų įstatymo nustatyta tvarka iš valstybės biudžeto lėšų. Kompensacijas Centras moka iš valstybės biudžeto lėšų. 
7. Kompensacija mokama tik už asmens įsigytas naujas judėjimo techninės pagalbos priemones, nurodytas Sąraše (išlaidos ir (ar) mokesčiai, susiję su šių priemonių užsakymu ir (ar) pristatymu, taip pat papildomi judėjimo techninės pagalbos priemonių priedai (pavyzdžiui, dėklai, laikikliai), nekompensuojami), ir tik Centro direktoriaus įsakymu sudarytai komisijai dėl kompensacijos mokėjimo (toliau – Komisija) priėmus teigiamą sprendimą dėl kompensacijos mokėjimo, išskyrus Aprašo VI skyriuje nurodytą atvejį.
8. Asmuo turi teisę:
8.1. iš Centro teritorinio padalinio ar savivaldybės įstaigos gauti judėjimo techninės pagalbos priemonę nuosavybėn ir (ar) panaudos pagrindais laikinai neatlygintinai valdyti ir naudotis arba gauti šios judėjimo techninės pagalbos priemonės įsigijimo išlaidų kompensaciją Sąraše nurodytam naujos judėjimo techninės pagalbos priemonės naudojimo laikotarpiui;
8.2. gauti ne daugiau kaip po vieną vienetą: iš Sąrašo 2 punkte nurodytų judėjimo techninės pagalbos priemonių, iš Sąrašo 5 punkte nurodytų judėjimo techninės pagalbos priemonių, iš Sąrašo 7 punkte nurodytų judėjimo techninės pagalbos priemonių, išskyrus 7.5 papunktį, iš Sąrašo 8 punkte nurodytų judėjimo techninės pagalbos priemonių;
8.3. gauti ne daugiau kaip du vienetus Sąrašo 6.1 arba 6.2 papunkčiuose nurodytų priemonių ir (ar) ne daugiau kaip du vienetus Sąrašo 6.3 arba 6.4 papunkčiuose nurodytų priemonių;
8.4. pagal poreikį gauti Sąrašo 6.5 papunktyje nurodytus jo naudojamai judėjimo techninės pagalbos priemonei reikalingus priedus;
8.5. gauti Sąrašo 13.3 ir 13.4 papunkčiuose nurodytų judėjimo techninės pagalbos priemonių kompensaciją vieną kartą pagal Aprašą arba pagal Komunikacijos ir sensorikos techninės pagalbos priemonių poreikio nustatymo kriterijų ir šių priemonių finansavimo tvarkos aprašą;
8.6. iš Centro teritorinio padalinio gauti šią judėjimo techninės pagalbos priemonę arba jos kompensaciją, nurodytą:
8.6.1. Sąrašo 1.1 papunktyje arba 1.3 papunktyje, arba 1.4 papunktyje, arba 2.2.2 papunktyje; 
8.6.2. Sąrašo 1.1 papunktyje arba 1.3 papunktyje, arba 1.4 papunktyje, arba 3.4.2 papunktyje, arba 3.4.3 papunktyje; 
8.6.3. Sąrašo 1.2 papunktyje arba 1.3 papunktyje, arba 3.4.2 papunktyje, arba 3.4.3 papunktyje;
8.6.4. Sąrašo 3.4.1 papunktyje arba 3.4.2 papunktyje, arba 3.4.3 papunktyje; 
8.6.5. Sąrašo 3.5 papunktyje arba 3.6 papunktyje;
8.6.6. Sąrašo 12.1, 12.2, 11.1, 4.2 papunkčiuose arba 2.2.2 papunktyje;
8.6.7. Sąrašo 12.2.1 papunktyje arba 12.2.2 papunktyje;
8.6.8. Sąrašo 13.1.1 papunktyje arba 13.1.2 papunktyje; 
8.6.9. Sąrašo 9.1.1 papunktyje arba 9.1.2 papunktyje, arba 9.1.3 papunktyje, arba 8.2 papunktyje, arba 9.2 papunktyje, arba 9.3 papunktyje, arba 9.4 papunktyje. 
9. Jei asmeniui nustatyta pragulų atsiradimo tikimybė, esant bent vienam sunkiam organizmo funkcijų sutrikimui, nurodytam Sąrašo 12.2 papunktyje, asmuo turi teisę gauti aktyvaus tipo vežimėlį ir čiužinį praguloms išvengti. Asmuo iki 18 metų turi teisę gauti palydovo valdomą nesudėtingos konstrukcijos ar multifunkcį vežimėlį, skirtą asmeniui iki 18 metų, ir vieną iš šių vežimėlių: aktyvaus tipo vežimėlį ar vežimėlį, skirtą tetraplegikui, ar individualiai pagamintą vežimėlį. 
10. Judėjimo techninės pagalbos priemonėmis, nurodytomis Sąrašo 4.2–4.7, 12.1, 12.2, 12.5 papunkčiuose ir 5, 8, 9, 11 punktuose, neaprūpinami asmenys ir kompensacija neskiriama asmenims, kurie:
10.1. gauna stacionarias palaikomojo gydymo, paliatyviosios pagalbos paslaugas valstybės, savivaldybės ar privačioje įstaigoje;
10.2. gauna trumpalaikės ar ilgalaikės socialinės globos paslaugas valstybės, savivaldybės ar privačioje socialinės globos įstaigoje, išskyrus bendro gyvenimo namus, kaip jie apibūdinami Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 4 d. įsakymu Nr. A1-93 „Dėl Socialinių paslaugų katalogo patvirtinimo“.
11. Asmens atstovas (vienas iš asmens artimųjų giminaičių, sutuoktinis, sugyventinis ar partneris, asmens atstovas pagal įstatymą, asmens gyvenamosios vietos savivaldybės administracijos mero nustatyta tvarka paskirtas socialinis darbuotojas ar nevyriausybinės organizacijos, atstovaujančios asmens teisėms ir interesams, atstovas (toliau – asmens atstovas)) gali kreiptis dėl judėjimo techninės pagalbos priemonių, nurodytų Aprašo 10 punkte, skyrimo jo atstovaujamam asmeniui ne anksčiau nei likus 2 mėnesiams iki numatomos stacionarių palaikomojo gydymo, paliatyviosios pagalbos, trumpalaikės ar ilgalaikės socialinės globos paslaugų Aprašo 10 punkte nurodytose įstaigose teikimo asmeniui pabaigos. Tokiu atveju asmens atstovas turi pateikti atitinkamos įstaigos, nurodytos Aprašo 10.1 ar 10.2 papunktyje, raštą, kuriame turi būti nurodyta numatoma stacionarių palaikomojo gydymo, paliatyviosios pagalbos, trumpalaikės ar ilgalaikės socialinės globos paslaugų įstaigoje teikimo asmeniui pabaigos data.

III SKYRIUS
ASMENŲ APRŪPINIMAS JUDĖJIMO TECHNINĖS PAGALBOS PRIEMONĖMIS CENTRO TERITORINIAME PADALINYJE AR SAVIVALDYBĖS ĮSTAIGOJE

12. Savivaldybės įstaiga, aprūpindama asmenis judėjimo techninės pagalbos priemonėmis, vykdo šias funkcijas:
12.1. priima judėjimo techninės pagalbos priemones panaudos pagrindais laikinai neatlygintinai valdyti ir naudotis, sudaro Centro direktoriaus nustatytos formos panaudos sutartį ir, įvertinusi techninės pagalbos priemonių poreikį, šias priemones perduoda asmenims nuosavybėn ir (ar) panaudos pagrindais laikinai neatlygintinai valdyti ir naudotis. Esant poreikiui, kreipiasi į Centro teritorinį padalinį dėl techninės pagalbos priemonių poreikio nustatymo (pavyzdžiui, jei trūksta informacijos kliento pateiktuose išrašuose iš medicinos dokumentų);
12.2. tvarko asmenų pateiktų Agentūros direktoriaus patvirtintos formos prašymų skirti judėjimo techninės pagalbos priemonę (toliau – Prašymas skirti priemonę) duomenis, judėjimo techninės pagalbos priemonių savivaldybės įstaigoje gavimo, išdavimo ir grąžinimo apskaitą bei kitus duomenis, nurodytus Socialinės paramos šeimai informacinės sistemos nuostatuose, patvirtintuose Lietuvos Respublikos socialinės apsaugos ir darbo ministro 2008 m. gegužės 29 d. įsakymu Nr. A1-172 „Dėl Socialinės paramos šeimai informacinės sistemos nuostatų ir Socialinės paramos šeimai informacinės sistemos duomenų saugos nuostatų patvirtinimo“ (toliau – SPIS nuostatai), Socialinės paramos šeimai informacinėje sistemoje (toliau – SPIS);
12.3. teikia Centrui pasiūlymus dėl nusidėvėjusių judėjimo techninės pagalbos priemonių nurašymo;
12.4. gavusi Centro direktoriaus patvirtintą Judėjimo techninės pagalbos priemonių nurašymo aktą, pagal panaudos sutartis gautas judėjimo techninės pagalbos priemones nurašo;
12.5. tarpininkauja, kad būtų suorganizuotos judėjimo techninės pagalbos priemonių remonto ir individualaus pritaikymo paslaugos (tarpininkaujant judėjimo techninės pagalbos priemonių remonto ir individualaus pritaikymo paslaugas teikiantiems subjektams, nurodomas asmens vardas, pavardė, nuolatinės gyvenamosios vietos adresas, telefono ryšio numeris);
12.6. perduoda Centro teritoriniams padaliniams asmens Prašymą skirti kompensaciją arba Prašymą skirti priemonę, kuria aprūpina tik Centro teritoriniai padaliniai (elektroninių ryšių priemonėmis persiunčia elektroninį dokumentą arba perduoda tiesiogiai Centro teritoriniams padaliniams Prašymą skirti kompensaciją arba Prašymą skirti priemonę ir kitus asmens pateiktus dokumentus, reikalingus judėjimo techninės pagalbos priemonei gauti);
12.7. teikia Centro teritoriniam padaliniui paraiškas gauti techninės pagalbos priemones, kuriose nurodomi reikalingų judėjimo techninės pagalbos priemonių pavadinimai, kodai ir kiekiai; jei prašymas teikiamas dėl konkretaus asmens, nurodomas Prašymo skirti priemonę numeris;
12.8. Centro teritorinių padalinių darbuotojams sudaro sąlygas atlikti judėjimo techninės pagalbos priemonių išdavimo tvarkos reikalavimų laikymosi kontrolę bei savivaldybių įstaigų siūlomų nurašyti judėjimo techninės pagalbos priemonių įvertinimą;
12.9. nesant poreikio ir asmenų, pageidaujančių gauti judėjimo techninės pagalbos priemones, eilės, judėjimo techninės pagalbos priemones grąžina Centro teritoriniam padaliniui.
13. Asmuo, pageidaujantis gauti Sąraše nurodytas judėjimo techninės pagalbos priemones, ar asmens atstovas Centro teritoriniam padaliniui ar savivaldybės įstaigai turi pateikti Agentūros direktoriaus Tvarkoje nurodytus judėjimo priemonei gauti reikalingus dokumentus ir Sąrašo 1.1, 1.2, 2.1.1, 2.1.2, 2.2.1.1–2.2.1.4, 2.2.1.6, 2.2.2, 2.3–2.5, 4.2–4.3 (netaikoma, jei asmeniui nustatytas pirmo ar antro lygio individualios pagalbos teikimo išlaidų kompensacijos poreikis (toliau – IPTIK), 6.3, 6.4, 7.1–7.4, 8.3.1, 10.1, 10.2, 11 (netaikoma, jei asmeniui nustatytas pirmo ar antro lygio IPTIK), 12.1 (netaikoma, jei asmeniui nustatytas pirmo ar antro lygio IPTIK), 12.2.1 (netaikoma, jei asmeniui nustatytas pirmo ar antro lygio IPTIK) ir 13.1.1 papunkčiuose nurodytų judėjimo techninės pagalbos priemonių poreikį pagrindžiančius dokumentus, kuriuose per paskutinius 12 mėnesių iki kreipimosi dėl judėjimo techninės pagalbos priemonės gavimo yra nurodyti judėjimo techninės pagalbos priemonių poreikio nustatymo kriterijai (negalios priežastis ir pobūdis, liga ar fizinė būklė), išskyrus atvejus, kai ši informacija yra registrų informacinėse sistemose ir kitose informacinėse sistemose. Jei asmuo kreipiasi dėl Sąrašo 1.1, 1.2, 2.2.2, 2.4, 2.5 ir 13.1.1 papunkčiuose nurodytų judėjimo techninės pagalbos priemonių, turi būti pateikta fizinės medicinos ir reabilitacijos gydytojo ar ergoterapeuto išvada dėl konkrečios techninės pagalbos priemonės naudojimo tikslingumo. Judėjimo techninės pagalbos priemonių poreikį pagrindžiančius dokumentus būtina pateikti tik tuo atveju, kai asmuo dėl judėjimo techninės pagalbos priemonės gavimo kreipiasi pirmą kartą ar (ir) asmuo dėl judėjimo techninės pagalbos priemonės gavimo kreipiasi po ūmių traumų ir (ar) ligų, iki neįgalumo ar dalyvumo lygis jam dar nenustatytas arba kai nuo paskutinio kreipimosi dėl judėjimo techninės pagalbos priemonės gavimo praėjo daugiau nei 10 metų.
14. Konkrečių dokumentų rūšis, jų pateikimo būdus ir tvarką Agentūros direktorius nustato Tvarkoje.
15. Centro teritorinis padalinys ar savivaldybės įstaiga, įvertinę Aprašo 13 punkte nurodytus dokumentus, taip pat, ar asmuo atitinka Sąraše nurodytus judėjimo techninės pagalbos priemonių poreikio nustatymo kriterijus ir ar pasibaigė anksčiau gautos judėjimo techninės pagalbos priemonės naudojimo laikas, Agentūros direktoriaus nustatyta Tvarka priima sprendimą (ne)skirti judėjimo techninės pagalbos priemonę (-ės). Centro teritorinis padalinys ar savivaldybės įstaiga parenka asmeniui jo individualius poreikius atitinkančią judėjimo techninės pagalbos priemonę, apmoko ja naudotis ir sudaro Agentūros direktoriaus nustatytos formos Asmens aprūpinimo judėjimo techninės pagalbos priemone sutartį (toliau – Sutartis).
16. Jei reikiamos judėjimo techninės pagalbos priemonės Centro teritoriniame padalinyje ar savivaldybės įstaigoje nėra, asmeniui ar asmens atstovui turi būti suteikiama informacija apie reikalingos judėjimo techninės pagalbos priemonės gavimo galimybes (paaiškinamos kompensacijos mokėjimo galimybės ir tvarka arba galimybė asmeniui būti įrašytam į judėjimo techninės pagalbos priemonės laukiančių asmenų eilę).
17. Asmeniui judėjimo techninės pagalbos priemonės išduodamos nemokamai, išskyrus:
17.1. naują automatiškai reguliuojamą lovą. Asmuo ar asmens atstovas už naują automatiškai reguliuojamą lovą į Centro atsiskaitomąją sąskaitą sumoka 100 (vieno šimto) eurų įmoką;
17.2. pakartotinai išduodamą automatiškai reguliuojamą lovą. Asmuo ar asmens atstovas už pakartotinai išduodamą automatiškai reguliuojamą lovą į Centro atsiskaitomąją sąskaitą sumoka 50 (penkiasdešimties) eurų įmoką;
17.3. elektrinį vežimėlį. Asmuo ar asmens atstovas už elektrinį vežimėlį į Centro atsiskaitomąją sąskaitą sumoka 10 procentų naujo elektrinio vežimėlio kainos ar grąžinto elektrinio vežimėlio likutinės vertės, ar paramos būdu gauto ir atnaujinto elektrinio vežimėlio remonto ir individualaus pritaikymo asmens poreikiams išlaidų sumos;
17.4. baterijas. Asmuo ar asmens atstovas už baterijas į Centro atsiskaitomąją sąskaitą sumoka 10 procentų naujų baterijų kainos ar grąžintų baterijų likutinės vertės;
17.5. naują naktipuodžio kėdutę. Asmuo ar asmens atstovas už naują naktipuodžio kėdutę į Centro atsiskaitomąją sąskaitą sumoka 20 (dvidešimties) eurų įmoką;
17.6. naują daugiafunkcę naktipuodžio kėdutę (su ratukais ar be jų). Asmuo ar asmens atstovas už naują daugiafunkcę naktipuodžio kėdutę (su ratukais ar be jų) į Centro atsiskaitomąją sąskaitą sumoka 80 (aštuoniasdešimties) eurų įmoką;
17.7. naują vaikštynę su staliuku. Asmuo ar asmens atstovas už naują vaikštynę su staliuku į Centro atsiskaitomąją sąskaitą sumoka 20 (dvidešimties) eurų įmoką;
17.8. pakartotinai išduodamą vaikštynę su staliuku. Asmuo ar asmens atstovas už pakartotinai išduodamą vaikštynę su staliuku į Centro atsiskaitomąją sąskaitą sumoka 10 (dešimties) eurų įmoką;
17.9. naują nesudėtingos konstrukcijos vonios suoliuką. Asmuo ar asmens atstovas už naują nesudėtingos konstrukcijos vonios suoliuką į Centro atsiskaitomąją sąskaitą sumoka 10 (dešimties) eurų įmoką;
17.10. naują elektrinį, pulteliu valdomą vonios suoliuką. Asmuo ar asmens atstovas už naują elektrinį, valdomą pulteliu vonios suoliuką į Centro atsiskaitomąją sąskaitą sumoka 40 (keturiasdešimties) eurų įmoką;
17.11. pakartotinai išduodamą elektrinį, pulteliu valdomą vonios suoliuką. Asmuo ar asmens atstovas už pakartotinai išduodamą elektrinį, valdomą pulteliu vonios suoliuką į Centro atsiskaitomąją sąskaitą sumoka 20 (dvidešimties) eurų įmoką.
18. Asmenys iki 18 metų Aprašo 17.5–17.11 papunkčiuose nurodytomis judėjimo techninės pagalbos priemonėmis aprūpinami nemokamai.
19. Aprašo 17.1–17.2, 17.4 ir 17.11 papunkčiuose nurodytomis judėjimo techninės pagalbos priemonėmis, Centre gautomis paramos būdu, asmenys aprūpinami nemokamai.
20. Grąžinus automatiškai reguliuojamą lovą, praėjus ne daugiau kaip 12 mėnesių nuo šios judėjimo techninės pagalbos priemonės išdavimo asmeniui dienos, arba grąžinus elektrinį vežimėlį ar baterijas, nepasibaigus šių priemonių naudojimo terminui, ir šių priemonių grąžinimo dieną Agentūros direktoriaus nustatyta Tvarka pateikus Centro teritoriniam padaliniui ar savivaldybės įstaigai prašymą dėl įmokos dalies grąžinimo, Centras Sutartį pasirašiusiam ir (ar) nustatyto dydžio įmoką sumokėjusiam asmeniui ar asmens atstovui (išskyrus asmens gyvenamosios vietos savivaldybės administracijos mero nustatyta tvarka paskirtą socialinį darbuotoją ar nevyriausybinės organizacijos, atstovaujančios asmens teisėms ir interesams, atstovą), ar asmens atstovui pagal notarinį įgaliojimą, ar asmens turto paveldėtojui (-ams) įmokos dalį perveda į nurodytą sąskaitą ar ją išmoka kitoje mokėjimo ar kredito įstaigoje: 
20.1. 40 (keturiasdešimt) eurų už išduotą naują automatiškai reguliuojamą lovą;
20.2. 20 (dvidešimt) eurų už pakartotinai išduotą automatiškai reguliuojamą lovą;
20.3. 10 procentų elektrinio vežimėlio likutinės vertės, apskaičiuotos jo grąžinimo Centro teritoriniam padaliniui dieną;
20.4. 10 procentų baterijų likutinės vertės, apskaičiuotos jų grąžinimo Centro teritoriniam padaliniui dieną.
21. Centras apmoka 90 procentų asmens iš Centro teritorinio padalinio įsigyto ar Centro paramos būdu gauto elektrinio vežimėlio arba asmens įsigyto, gavus kompensaciją, elektrinio vežimėlio (kai pasibaigia tiekėjų nustatytas garantinis terminas) remonto ir baterijų keitimo išlaidų sumos, o asmuo sumoka 10 procentų elektrinio vežimėlio remonto ir baterijų keitimo išlaidų sumos į Centro ar remonto paslaugų teikėjo atsiskaitomąją sąskaitą, priklausomai nuo to, kas suteikė paslaugą, pagal pateiktą remonto paslaugų sąskaitą faktūrą ir atliktų darbų aktą.
22. Jei Centro teritorinis padalinys nustato, kad, pasibaigus elektrinio vežimėlio ar baterijų garantiniam terminui, elektrinio vežimėlio ar baterijų gedimas atsirado, nes asmuo jais naudojosi nesilaikydamas jų naudojimo instrukcijų, asmuo gedimą šalina savo lėšomis.
23. Asmens iki 18 metų, naudojančio elektrinį vežimėlį ar elektrinį arba hibridinį varytuvą, tėvai ar kiti jo atstovai pagal įstatymą užtikrina saugų šios priemonės naudojimą.
24. Kai Centro teritorinio padalinio ar savivaldybės įstaigos asmenims išduotos judėjimo techninės pagalbos priemonės, išskyrus Sąrašo 3.1, 3.5, 3.6, 4.2, 4.3, 6.1, 6.5, 8.1, 8.2, 8.3.1, 9.2.1, 12.2.1, 12.3 ir 12.5 papunkčiuose nurodytas judėjimo techninės pagalbos priemones, asmeniui tampa nebereikalingos arba netinkamos naudoti ar kai asmuo, kuris naudojo judėjimo techninės pagalbos priemonę, mirė, Sutartyje nustatyta tvarka švarios, tvarkingos, sukomplektuotos judėjimo techninės pagalbos priemonės grąžinamos savivaldybės įstaigai ar Centro teritoriniam padaliniui ir surašomi jų grąžinimo aktai.

IV SKYRIUS
KOMPENSUOJAMOS JUDĖJIMO TECHNINĖS PAGALBOS PRIEMONĖS

25. Kompensuojamos judėjimo techninės pagalbos priemonės, jų naudojimo laikas, kompensacijų dydžiai ir kriterijai, pagal kuriuos nustatomas asmens poreikis įsigyti judėjimo techninės pagalbos priemonę (negalios priežastis ir pobūdis, liga ar fizinė būklė), nurodyti Sąraše.
26. Jei dėl Sąrašo 1.3, 2.5 ir 3.8 papunkčiuose nurodytų judėjimo techninės pagalbos priemonių skyrimo tikslingumo ir kompensacijos dydžio reikalinga Ekspertų komisijos rekomendacija, Ekspertų komisija rekomendaciją pateikia tik gavusi mobiliosios komandos, sudarytos ir veikiančios Centro direktoriaus įsakymu nustatyta tvarka (toliau – Mobilioji komanda), išvadą dėl Sąrašo 1.3, 2.5 ir 3.8 papunkčiuose nurodytų judėjimo priemonių asmeniui skyrimo tikslingumo ir kompensacijos dydžio. Skiriant kompensaciją už įsigytas techninės pagalbos priemones, nurodytas Sąrašo 1.3, 2.5 ir 3.8 papunkčiuose, Komisijos sprendime nurodytas kompensacijos dydis negali būti didesnis, nei buvo nurodytas Ekspertų komisijos rekomendacijoje.
27. Asmenims, kuriems iki 18 metų buvo skirta Sąrašo 1.2 ar 2.1.1 papunkčiuose nurodyta judėjimo techninės pagalbos priemonė ar jos kompensacija ir (ar) Mobilioji komanda pateikia išvadą, kad asmuo dėl antropometrinių duomenų ir (ar) medicininių poreikių negali naudotis Sąrašo 1.1 ar 2.1.2 papunkčiuose nurodytomis judėjimo techninės pagalbos priemonėmis, Sąrašo 1.2 ar 2.1.1 papunkčiuose nurodyta judėjimo techninės pagalbos priemonė ar jos kompensacija skiriama ir asmeniui suėjus 18 metų.
28. Kompensacijos dydis apskaičiuojamas pagal bazinės socialinės išmokos (toliau – BSI) dydį, galiojusį Komisijos sprendimo dėl kompensacijos mokėjimo priėmimo dieną.

V SKYRIUS
KOMPENSACIJOS UŽ ĮSIGYTĄ NAUJĄ JUDĖJIMO TECHNINĖS PAGALBOS PRIEMONĘ, IŠSKYRUS DAUGIAFUNKCĮ ELEKTRINĮ VEŽIMĖLĮ, INDIVIDUALIAI PAGAMINTĄ VEŽIMĖLĮ, VEŽIMĖLIO DALIS IR DETALES, SKIRTAS INDIVIDUALIAM VEŽIMĖLIO PRITAIKYMUI, MOKĖJIMAS

29. Asmuo, pageidaujantis gauti kompensaciją, ar asmens atstovas Centro teritoriniam padaliniui turi pateikti Agentūros direktoriaus Tvarkoje nurodytus kompensacijai gauti reikalingus dokumentus ir Sąrašo 1 bei 5 punktuose ir 2.1, 2.2.1, 2.2.2, 2.3–2.5, 3.9, 4.2 (netaikoma, jei asmeniui nustatytas pirmo ar antro lygio IPTIK), 4.4 (netaikoma, jei asmeniui nustatytas pirmo ar antro lygio IPTIK), 4.7, 7.1–7.4, 8.3, 10.1–10.3, 10.5, 12.2 (netaikoma, jei asmeniui nustatytas pirmo ar antro lygio IPTIK), 13.1, 13.3 bei 13.4 papunkčiuose nurodytų judėjimo techninės pagalbos priemonių poreikį pagrindžiančius dokumentus, kuriuose per paskutinius 12 mėnesių iki kreipimosi dėl kompensacijos yra nurodyti judėjimo techninės pagalbos priemonių poreikio nustatymo kriterijai (negalios priežastis ir pobūdis, liga ar fizinė būklė), išskyrus atvejus, kai ši informacija yra registrų informacinėse sistemose ir kitose informacinėse sistemose. Jei asmuo kreipiasi dėl Sąrašo 1 punkte (netaikoma Sąrašo 1.4 papunktyje nurodytai judėjimo techninės pagalbos priemonei, jei asmeniui nustatytas lengvojo automobilio ir (ar) jo techninio pritaikymo išlaidų kompensacijos poreikis) bei 5 punkte ir 2.2.2, 2.4, 2.5, 3.9 bei 13.1 papunkčiuose nurodytų judėjimo techninės pagalbos priemonių, turi būti pateikta fizinės medicinos ir reabilitacijos gydytojo ar ergoterapeuto išvada dėl konkrečios techninės pagalbos priemonės naudojimo tikslingumo. Judėjimo techninės pagalbos priemonių poreikį pagrindžiančius dokumentus būtina pateikti tik tuo atveju, kai asmuo dėl judėjimo techninės pagalbos priemonės gavimo kreipiasi pirmą kartą ar (ir) asmuo dėl judėjimo techninės pagalbos priemonės gavimo kreipiasi po ūmių traumų ir (ar) ligų, iki neįgalumo ar dalyvumo lygis jam dar nenustatytas arba kai nuo paskutinio kreipimosi dėl judėjimo techninės pagalbos priemonės gavimo praėjo daugiau nei 10 metų.
30. Konkrečių dokumentų rūšis, jų pateikimo būdus ir tvarką Agentūros direktorius nustato Tvarkoje.
31. Centro teritorinis padalinys ne vėliau kaip per 3 darbo dienas nuo Aprašo 29 punkte nurodytų dokumentų (jei, Agentūros direktoriaus nustatyta Tvarka, prašoma pateikti trūkstamus dokumentus ar patikslinti informaciją, – nuo visų trūkstamų dokumentų) gavimo dienos perduoda juos nagrinėti Komisijai.
32. Komisija per 20 darbo dienų nuo jai Centro teritorinio padalinio perduotų kompensacijai gauti reikalingų dokumentų (jei, vadovaujantis Agentūros direktoriaus nustatyta Tvarka, prašoma asmens ar asmens atstovo, ar judėjimo techninės pagalbos priemonės pardavėjo pateikti trūkstamus dokumentus ar patikslinti informaciją, – nuo visų trūkstamų dokumentų ar patikslintos informacijos) gavimo dienos, remdamasi asmens ar asmens atstovo, ar judėjimo techninės pagalbos priemonių pardavėjo pateiktais dokumentais bei duomenimis ir (ar) registrų informacinėse sistemose ir kitose informacinėse sistemose esančia informacija, įvertina, ar asmuo atitinka Sąraše nurodytus judėjimo techninės pagalbos priemonių poreikio nustatymo kriterijus, taip pat, ar pasibaigė anksčiau gautos naujos judėjimo techninės pagalbos priemonės naudojimo laikas, ir priima sprendimą dėl kompensacijos mokėjimo. Centro teritorinis padalinys, ne vėliau kaip per 3 darbo dienas nuo Komisijos sprendimo dėl kompensacijos mokėjimo priėmimo dienos, informuoja asmenį ar asmens atstovą apie priimtą sprendimą, vadovaudamasis Agentūros direktoriaus nustatyta Tvarka. 
33. Kompensacija ne vėliau kaip per 30 darbo dienų nuo Aprašo 32 punkte nurodyto Komisijos sprendimo dėl kompensacijos mokėjimo priėmimo dienos išmokama pervedant ją į asmens asmeninę arba asmens atstovo pagal įstatymą ar notarinį įgaliojimą sąskaitą per Lietuvos Respublikoje, kitoje Europos Sąjungos valstybėje narėje ar Europos ekonominės erdvės valstybėje įregistruotas kredito įstaigas ar kitus mokėjimo paslaugų teikėjus arba išmokama Centro Lietuvos Respublikos viešųjų pirkimų įstatymo nustatyta tvarka parinktoje mokėjimo įstaigoje (jos padalinyje). 
34. Kompensacijai gauti reikalingi dokumentai, nurodyti Aprašo 29 punkte, pateikti po asmens, kuriam prašoma skirti kompensaciją, mirties, nenagrinėjami ir kompensacija asmens turto paveldėtojui (-ams) neišmokama. Jeigu, pateikus kompensacijai gauti reikalingus dokumentus asmuo miršta, teisė į kompensaciją paveldima Lietuvos Respublikos civilinio kodekso nustatyta tvarka.
35. Kompensacija už tos pačios judėjimo techninės pagalbos priemonės įsigijimą išmokama vieną kartą.

VI SKYRIUS
KOMPENSACIJOS UŽ NAUJĄ DAUGIAFUNKCĮ ELEKTRINĮ VEŽIMĖLĮ, INDIVIDUALIAI PAGAMINTĄ VEŽIMĖLĮ, VEŽIMĖLIO DALIS IR DETALES, SKIRTAS INDIVIDUALIAM VEŽIMĖLIO PRITAIKYMUI, SKYRIMAS

36. Įsigydamas naują daugiafunkcį elektrinį vežimėlį ar individualiai pagamintą vežimėlį ir (ar) vežimėlio dalis ir detales, skirtas individualiam vežimėlio pritaikymui, asmuo, pageidaujantis gauti kompensaciją, ar asmens atstovas, vadovaudamasis Agentūros direktoriaus nustatyta Tvarka, pateikia Centro teritoriniam padaliniui Aprašo 29 punkte nurodytus dokumentus.
37. Komisija per 20 darbo dienų nuo Aprašo 29 punkte nurodytų dokumentų gavimo dienos (jei, vadovaujantis Agentūros direktoriaus nustatyta Tvarka, prašoma pateikti trūkstamus dokumentus ar patikslinti informaciją, – nuo visų trūkstamų dokumentų ar patikslintos informacijos, o jei, pagal Aprašo 26 punktą, reikia gauti Ekspertų komisijos rekomendaciją, – nuo Ekspertų komisijos rekomendacijos gavimo dienos) įvertina asmens ar asmens atstovo pateiktus ir Centro surinktus dokumentus ir duomenis, taip pat, ar asmuo atitinka Sąraše nurodytus judėjimo techninės pagalbos priemonių skyrimo kriterijus ir ar pasibaigė anksčiau gautos naujos judėjimo techninės pagalbos priemonės naudojimo laikas, ir priima sprendimą dėl kompensacijos skyrimo. Centro teritorinis padalinys, ne vėliau kaip per 3 darbo dienas nuo Komisijos sprendimo dėl kompensacijos skyrimo priėmimo dienos, informuoja asmenį ar asmens atstovą apie priimtą sprendimą, vadovaudamasis Agentūros direktoriaus nustatyta Tvarka 
38. Teigiamas Komisijos sprendimas dėl kompensacijos skyrimo galioja 12 mėnesių nuo jo priėmimo dienos.
39. Asmuo, įsigijęs naują daugiafunkcį elektrinį vežimėlį ar individualiai pagamintą vežimėlį ir (ar) vežimėlio dalis ir detales, skirtas individualiam vežimėlio pritaikymui, per 20 darbo dienų nuo jų įsigijimo dienos Centro teritoriniam padaliniui Agentūros direktoriaus nustatyta Tvarka privalo pateikti šių priemonių įsigijimą patvirtinančius dokumentus. 
40. Sprendimas dėl kompensacijos mokėjimo priimamas Aprašo 31–32 punktuose nustatyta tvarka.

VII SKYRIUS
JUDĖJIMO TECHNINĖS PAGALBOS PRIEMONĖS IŠDAVIMAS PAKARTOTINAI IR KOMPENSACIJOS UŽ JOS ĮSIGIJIMĄ SKYRIMAS BEI MOKĖJIMAS

41. Teisę pakartotinai gauti kompensaciją asmuo įgyja, pasibaigus Sąraše nurodytam naujos judėjimo techninės pagalbos priemonės naudojimo laikui, kuris skaičiuojamas nuo Komisijos sprendimo dėl kompensacijos mokėjimo ar sprendimo dėl kompensacijos skyrimo priėmimo dienos, išskyrus atvejus, kai:
41.1. judėjimo techninės pagalbos priemonė jos naudojimo laikotarpiu buvo prarasta dėl stichinės nelaimės, gaisro ar vagystės;
41.2. Sąrašo 1–2, 5, 6, 7 bei 10 punktuose ir 3.4, 3.8 bei 13.1 papunkčiuose nurodytos judėjimo techninės pagalbos priemonės jų naudojimo laikotarpiu neatitinka asmens antropometrinių duomenų ir (ar) medicininių, ir (ar) socialinių poreikių;
41.3. Sąrašo 8.2, 12.1 ir 12.2 papunkčiuose nurodytos judėjimo techninės pagalbos priemonės, kuriomis naudojasi asmenys iki 18 metų, neatitinka ir antropometrinių duomenų ir (ar) medicininių poreikių (pavyzdžiui, dėl pasikeitusios asmens sveikatos būklės ir (ar) padidėjusio svorio, ir (ar) ūgio).
42. Asmuo ar asmens atstovas, norėdamas pakartotinai gauti kompensaciją nepasibaigus judėjimo techninės pagalbos priemonės naudojimo laikui Aprašo 41.1, 42.2 ir 43.3 papunkčiuose nurodytais atvejais, Centro teritoriniam padaliniui Agentūros direktoriaus Tvarkoje nurodytais būdais ir tvarka turi pateikti prarastos judėjimo techninės pagalbos priemonės dėl stichinės nelaimės, gaisro ar vagystės faktus ar aplinkybes patvirtinančią pažymą ar kitą dokumentą (pvz.: draudimo bendrovės nuostolių ar žalos aktą, patvirtinantį, kad įvykis nėra draudžiamasis; priešgaisrinės gelbėjimo tarnybos pažymą apie gaisrą ar kitas pažymas apie ištikusias nelaimes; policijos pažymą apie vagystės atvejį ar kitus dokumentus, patvirtinančius papildomas išlaidas ar patirtus nuostolius) arba išrašus iš medicinos dokumentų dėl pasikeitusių asmens antropometrinių ar fizinių duomenų ar jų kopijas, arba dokumentus ar duomenis (prireikus – Mobiliosios komandos išvadą) dėl pasikeitusių socialinių poreikių (pvz., pakeistos nuolatinės gyvenamosios vietos arba pritaikyto būsto). Asmeniui Aprašo III ar V, ar VI skyriuje nustatyta tvarka gali būti skiriama kompensacija arba Centro teritorinis padalinys ar savivaldybės įstaiga aprūpina asmenį judėjimo techninės pagalbos priemonėmis (jei tokia galimybė yra). 
43. Jei Aprašo 41.2 ir 41.3 papunkčiuose nurodytais atvejais judėjimo techninės pagalbos priemonė buvo įsigyta ir už jos įsigijimą asmeniui ar asmens atstovui buvo išmokėta kompensacija, o iki jos naudojimo termino pabaigos liko daugiau nei metai, asmuo ar asmens atstovas grąžina Centrui išmokėtos kompensacijos už savo lėšomis įsigytą judėjimo techninės pagalbos priemonę sumą, tiesiogiai proporcingą likusiam priemonės naudojimo laikui (likutinei vertei).

VIII SKYRIUS
BAIGIAMOSIOS NUOSTATOS

44. Asmuo ar asmens atstovas turi teisę Centro teritorinio padalinio ar savivaldybės sprendimą neskirti judėjimo techninės pagalbos priemonės, Komisijos priimtą sprendimą dėl kompensacijos skyrimo, Komisijos priimtą sprendimą dėl kompensacijos mokėjimo per mėnesį nuo jo gavimo dienos apskųsti Centro direktoriui Agentūros direktoriaus nustatyta Tvarka arba Lietuvos Respublikos ikiteisminio administracinių ginčų nagrinėjimo tvarkos įstatymo ir (arba) Lietuvos Respublikos administracinių bylų teisenos įstatymo nustatyta tvarka.
45. Centras Aprašo 17 ir 21 punktuose nurodytas gautas lėšas naudoja judėjimo techninės pagalbos priemonėms ar jų remonto paslaugoms pirkti bei kompensacijoms mokėti. Centras turi teisę ne daugiau kaip 30 procentų šiame punkte nurodytų gautų lėšų sumos panaudoti Centro administravimo išlaidoms padengti.
46. Centro teritoriniam padaliniui ar savivaldybės įstaigai negrąžintos judėjimo techninės pagalbos priemonės, jei jos pagal sutartį turi būti grąžintos, išieškomos įstatymų nustatyta tvarka.
47. Judėjimo techninės pagalbos priemonės yra skirtos asmens individualiam naudojimui nustatytą laiką. Judėjimo techninės pagalbos priemonės, įsigytos su kompensacija, yra negrąžinamos Centro teritoriniam padaliniui. Jeigu judėjimo techninės pagalbos priemonės gautos iš savivaldybės įstaigos ar Centro teritorinio padalinio arba už jų įsigijimą išmokėta kompensacija, jos negali būti parduotos, perleistos, dovanotos ar kitaip atiduotos kitam fiziniam ar juridiniam asmeniui ir jomis turi būti naudojamasi pagal paskirtį ir instrukcijas. Savivaldybės įstaiga ar Centro teritorinis padalinys, vadovaudamiesi Centro direktoriaus nustatyta asmenų aprūpinimo techninės pagalbos priemonėmis kontrolės tvarka, kontroliuoja asmenų naudojimąsi judėjimo techninės pagalbos priemonėmis, gautomis iš savivaldybės įstaigos ar Centro teritorinio padalinio. 
48. Centro teritorinis padalinys, vadovaudamasis Centro direktoriaus nustatyta asmenų aprūpinimo techninės pagalbos priemonėmis kontrolės tvarka, kontroliuoja asmens įsigytų judėjimo techninės pagalbos priemonių, už kurių įsigijimą asmeniui buvo išmokėta kompensacija, naudojimą pagal paskirtį, instrukcijas ir kitas sąlygas bei šių priemonių panaudojimo efektyvumą.
49. Neteisėtai gautos judėjimo techninės pagalbos priemonės ir kompensacijos išieškomos Lietuvos Respublikos civilinio proceso kodekso nustatyta tvarka.
50. Centras Prašymų skirti priemonę ir (ar) Prašymų skirti kompensaciją duomenis, judėjimo techninės pagalbos priemonių gavimo, išdavimo ir grąžinimo apskaitą, kompensacijų skyrimo ir kitus duomenis, nurodytus SPIS nuostatuose, tvarko SPIS.
51. Asmens duomenys, įskaitant specialių kategorijų asmens duomenis, tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Asmens su negalia teisių apsaugos pagrindų įstatymu, Aprašu ir kitų teisės aktų, reglamentuojančių asmens duomenų apsaugą ir tvarkymą, nuostatomis. 
52. Asmens duomenų tvarkymo tikslas – nustatyti, ar asmuo, siekiantis gauti judėjimo techninės pagalbos priemonę ar kompensaciją už įsigytas naujas judėjimo techninės pagalbos priemones, nurodytas Sąraše, turi teisę gauti kompensaciją ir šią kompensaciją administruoti.
53. Vykdant Apraše reglamentuotą asmens duomenų (įskaitant specialių kategorijų asmens duomenis) tvarkymą ir siekiant apsaugoti duomenų subjektų pagrindines teises ir interesus, privaloma įgyvendinti tinkamas apsaugos priemones, atitinkančias Reglamento (ES) 2016/679 reikalavimus: užtikrinti tinkamą informavimą apie vykdomą asmens duomenų tvarkymą pagal Reglamento (ES) 2016/679 13–14 straipsnius, taip pat įgyvendinti tinkamas technines ir organizacines saugumo priemones, skirtas asmens duomenims apsaugoti nuo atsitiktinio ar neteisėto sunaikinimo, pakeitimo, atskleidimo ir nuo bet kokio kito neteisėto tvarkymo (pavyzdžiui, užtikrinti prieigos prie asmens duomenų apsaugą, valdymą ir kontrolę, duomenų perdavimą saugiu tinklu, elektroninių dokumentų apsaugą slaptažodžiais ir kt.). Šios priemonės turi užtikrinti tokį saugumo lygį, kuris atitiktų saugotinų asmens duomenų pobūdį ir jų tvarkymo keliamą riziką.
54. Duomenų subjekto teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.
55. Dokumentai saugomi Lietuvos Respublikos dokumentų ir archyvų įstatymo nustatyta tvarka.
_________________________________

Judėjimo techninės pagalbos priemonių poreikio nustatymo kriterijų ir šių priemonių finansavimo tvarkos aprašo
priedas

JUDĖJIMO TECHNINĖS PAGALBOS PRIEMONIŲ IR JŲ POREIKIO NUSTATYMO KRITERIJŲ SĄRAŠAS

	Eil.
Nr.
	Judėjimo techninės pagalbos priemonės
(toliau – judėjimo TPP) pavadinimas
	Judėjimo TPP aprašymas
	Naujos judėji-mo TPP naudo-jimo laikas
	Judėjimo TPP asmenis aprūpina
	Kriterijai, pagal kuriuos nustatomas asmens poreikis įsigyti judėjimo TPP (negalios priežastis ir pobūdis, liga ar fizinė būklė)

	
	
	
	
	Techninės pagalbos priemonių centro (toliau – Centras) teritoriniai padaliniai
	Savi-val-dybės įstai-gos
	

	
	
	
	
	Iš Centro
	Skiriama kom-pensa-cija
	Judėjimo TPP įsigijimo išlaidų kompensaci-jos dydis pagal bazinės socialinės išmokos (toliau – BSI) dydį, bet ne didesnis nei faktinės judėjimo TPP įsigijimo išlaidos
	
	

	1
	2
	3
	4
	5
	6
	7
	8
	9

	1.
	ELEKTRA VAROMOS JUDĖJIMO TPP
Pastabos:
1. Pasikeitus asmens sveikatos būklei ar antropometriniams duomenims, ar individualiems poreikiams, kai asmuo nebegali naudotis šiame punkte nurodyta judėjimo TPP ir nėra galimybės individualiai ją pritaikyti, gali būti išduodama kitos ar tos pačios paskirties judėjimo TPP arba skiriama jos įsigijimo išlaidų kompensacija, nepasibaigus šiame punkte nustatytam judėjimo TPP naudojimo terminui.
2. Sprendimą dėl daugiafunkcio elektrinio vežimėlio konkretaus kompensacijos dydžio iki 160 BSI priima Centro direktoriaus sudaryta komisija dėl kompensacijos skyrimo (toliau – Komisija). Sprendimą dėl konkretaus kompensacijos dydžio, viršijančio 160 BSI, priima Komisija, gavusi Ekspertų komisijos prie Centro (toliau – Ekspertų komisija) rekomendaciją.

	1.1.
	elektrinis vežimėlis ir jo priedai asmeniui nuo 18 metų
	judėjimo TPP, varoma vienu arba daugiau elektros variklių, valdomų vežimėlyje sėdinčio asmens ir (arba) padėjėjo, turinti jame sėdinčiam asmeniui skirtą kūno atramos sistemą, elektroninį greičio valdiklį bei elektroninį arba rankinį krypties valdiklį
	6 metai
	taip
	taip
	90 proc. faktinių jo ir jo priedų įsigijimo išlaidų, bet ne daugiau nei 130 BSI dydžio
	ne
	asmeniui nustatyta tetraplegija arba labai ryški tetraparezė; asmuo turi neprotezuojamas abiejų blauzdų ir šlaunų biges ir asmeniui pažeistos abiejų rankų funkcijos; yra nervų, judėjimo ir atramos sistemos ar kitų sistemų pažeidimų, kai labai sutrikusi visų keturių galūnių funkcija (ryški abiejų rankų parezė ir kojų plegija)

	1.2.
	elektrinis vežimėlis ir jo priedai asmeniui iki 18 metų
	
	4 metai
	taip
	taip
	90 proc. faktinių jo ir jo priedų įsigijimo išlaidų, bet ne daugiau nei 180 BSI dydžio
	ne
	

	1.3.
	daugiafunkcis elektrinis vežimėlis
	elektrinis vežimėlis, turintis papildomų funkcijų (pvz., pakėlimo, pastatymo į vertikalią padėtį, perkėlimo, įskaitant vežimėlio valdymą burna ir kt.)
	6 metai
	ne
	taip
	90 proc. faktinių jo įsigijimo išlaidų (žr. 2 pastabą).
	ne
	asmeniui nuo 14 metų nustatyta tetraplegija (labai ryški tetraparezė) dėl raumenų atrofijos ar distrofijos, nugaros ar galvos smegenų pažeidimo, išsėtinės sklerozės, reumatoidinio artrito ar kitų ligų bei traumų pasekmių; asmuo turi neprotezuojamas abiejų blauzdų ir šlaunų biges ir asmeniui pažeistos abiejų rankų funkcijos

	1.4.
	skuteris
	judėjimo TPP, varoma elektra, su vairo mechanizmu, valdomu paties naudotojo, galinti įveikti ne mažesnę kaip 15 procentų statumo įkalnę ir nuvažiuoti ne mažiau kaip 15 km
	6 metai
	ne
	taip

	90 procentų faktinių jo įsigijimo išlaidų, bet ne daugiau nei 25 BSI dydžio
	ne
	asmeniui nuo 18 metų nustatyta vienos arba abiejų kojų parezė; ryški hemiparezė; ryški ataksija; ryškus hiperkinezinis arba amiostatinis sindromas; lėtinis kojų arterinės kraujotakos II laipsnio nepakankamumas; lėtinis kojų veninės kraujotakos III laipsnio nepakankamumas; abiejų kojų dramblialigė; lėtinis plaučių III laipsnio nepakankamumas; širdies III funkcinės klasės nepakankamumas; asmeniui persodinta širdis ar dirbtinė širdis; asmeniui nustatytas hipofizinis sindromas; asmeniui nustatytas specialiojo lengvojo automobilio įsigijimo ir jo techninio pritaikymo išlaidų kompensacijos poreikis

	2.
	VEŽIMĖLIS. Judėjimo TPP, valdoma rankiniu būdu
Pastabos:
1. Pasikeitus asmens sveikatos būklei ar antropometriniams duomenims, ar individualiems poreikiams, kai asmuo nebegali naudotis šiame punkte nurodyta judėjimo TPP ir nėra galimybės individualiai ją pritaikyti, kita judėjimo TPP gali būti išduodama arba skiriama jos įsigijimo išlaidų kompensacija, nepasibaigus šiame punkte nurodytam judėjimo TPP naudojimo terminui.
2. Dėl individualiai gaminamo vežimėlio:
2.1. asmeniui iki 18 metų sprendimą dėl konkretaus kompensacijos dydžio iki 119 BSI priima Komisija. Sprendimą dėl konkretaus kompensacijos dydžio, viršijančio 119 BSI, priima Komisija, gavusi Ekspertų komisijos rekomendaciją;
2.2. asmenims nuo 18 metų sprendimą dėl konkretaus kompensacijos dydžio iki 100 BSI priima Komisija. Sprendimą dėl konkretaus kompensacijos dydžio, viršijančio 100 BSI, priima Komisija, gavusi Ekspertų komisijos rekomendaciją.

	2.1.
	palydovo valdomas vežimėlis

	2.1.1.
	nesudėtingos konstrukcijos ar multifunkcis  asmeniui iki 18 metų
	Vežimėlis, kurį stumia ir valdo kitas asmuo; su trimis ar keturiais mažais ratais, stūmimo rankena (-omis), saugos ir (ar) kitais kūno prilaikymo diržais, padedančiais užtikrinti stabilią sėdėseną, reguliuojamomis nugaros, pėdų ir kitomis atramomis; tinkamas važiuoti lauke
	4 metai
	taip
	taip
	iki 55 BSI dydžio
	ne
	asmeniui nustatytas III laipsnio kraujotakos nepakankamumas; III laipsnio plaučių, širdies nepakankamumas; hemiplegija arba ryški hemiparezė; paraplegija; ryški kojų parezė, tetraparezė; ryški ataksija; ryškus hiperkinezinis sindromas; abiejų blauzdų bigės arba aukštesnio lygio amputacija; judėjimo ir atramos sistemos ligos ir traumų pasekmės, trukdančios valdyti mechaninį vežimėlį; asmeniui nustatytas paliatyviosios pagalbos paslaugų namuose (toliau – paliatyviosios pagalbos) ar ambulatorinės slaugos paslaugų namuose (toliau – slaugos paslaugų namuose) poreikis

	2.1.2.
	nesudėtingos konstrukcijos asmeniui nuo 18 metų
	vežimėlis, kurį stumia ir valdo kitas asmuo; su keturiais mažais ratais, stūmimo rankena (-omis), nugaros, rankų, reguliuojamomis pėdų atramomis, padedančiomis išlaikyti sėdimą padėtį; tinkamas naudoti patalpoje ir urbanistinėje aplinkoje
	6 metai
	taip
	taip
	iki 21 BSI dydžio
	taip
	asmeniui nustatytas III laipsnio kraujotakos nepakankamumas;
III laipsnio plaučių, širdies nepakankamumas; hemiplegija arba ryški hemiparezė; paraplegija; apysunkė kojų paraparezė, tetraparezė; ryški ataksija; ryškus hiperkinezinis sindromas; abiejų blauzdų bigės arba aukštesnio lygio amputacija; judėjimo ir atramos sistemos ligos ir traumų pasekmės, trukdančios valdyti mechaninį vežimėlį;
asmeniui nustatytas paliatyviosios pagalbos ar slaugos paslaugų namuose poreikis

	2.1.3.
	multifunkcis asmeniui nuo 18 metų
	vežimėlis, kurį stumia ir valdo kitas asmuo; su nugaros, pėdų, liemens, galvos ir kitomis atramomis, reguliuojamomis įvairiomis kryptimis; su saugos bei kitais kūno prilaikymo diržais, padedančiais užtikrinti stabilią sėdėseną; su galimybe keisti sėdėjimo padėtį
	5 metai
	ne
	taip
	iki 45 BSI dydžio
	ne
	

	2.2.
	Abiem rankomis valdomas vežimėlis su varomaisiais galiniais ratais

	2.2.1.
	universalaus tipo

	2.2.1.1.
	nesudėtingos konstrukcijos 
	vežimėlis, kurį varo ir valdo jame sėdintis asmuo, abiem rankomis sukdamas ratus ar ratų lankus (gali valdyti ir kitas asmuo); tinkamas naudoti patalpoje ir urbanistinėje aplinkoje
	6 metai
	taip
	taip
	iki 4 BSI dydžio
	taip
	asmuo dėl sveikatos būklės (pvz., paraplegijos, paraparezės, raumenų nykimo, išsėtinės sklerozės ir kt.) negali vaikščioti ilgų atstumų, bet gali judėti rankomis varomu vežimėliu, tačiau nėra visiškai savarankiškas; asmeniui nustatytas paliatyviosios pagalbos ar slaugos paslaugų namuose poreikis

	2.2.1.2.
	sveriantis ne daugiau kaip 14 kg 
	vežimėlis, kurį varo ir valdo jame sėdintis asmuo, abiem rankomis sukdamas ratus ar ratų lankus (vežimėlį gali valdyti ir kitas asmuo); tinkamas naudoti patalpoje ir urbanistinėje aplinkoje; visiškai sukomplektuotas sveria ne daugiau kaip 14 kg
	6 metai
	taip
	taip
	iki 15 BSI dydžio
	taip
	

	2.2.1.3.
	turintis daugiau reguliavimo galimybių 
	vežimėlis, kurį varo ir valdo jame sėdintis asmuo, abiem rankomis sukdamas ratus ar ratų lankus (vežimėlį gali valdyti ir kitas asmuo); tinkamas naudoti patalpoje ir urbanistinėje aplinkoje; turintis daugiau nei įprasta reguliavimo (pvz., keičiant varomųjų ratų padėtį ir kt.) galimybių
	6 metai
	taip
	taip
	iki 10 BSI dydžio
	taip
	

	2.2.1.4.
	su svorio centru, perkeltu atgal 
	vežimėlis, kurį varo ir valdo jame sėdintis asmuo, abiem rankomis sukdamas ratus ar ratų lankus (vežimėlį gali valdyti ir kitas asmuo); tinkamas naudoti patalpoje ir urbanistinėje aplinkoje; su svorio centru, perkeltu atgal
	6 metai
	taip
	taip
	iki 7 BSI dydžio
	ne
	

	2.2.1.5.
	multifunkcis 
	Vežimėlis, kurį varo ir valdo jame sėdintis asmuo, abiem rankomis sukdamas ratus ar ratų lankus (vežimėlį gali valdyti ir kitas asmuo); tinkamas naudoti patalpoje ir urbanistinėje aplinkoje; su nugaros, pėdų, liemens, galvos ir kitomis atramomis, reguliuojamomis įvairiomis kryptimis; su saugos bei kitais kūno prilaikymo diržais, padedančiais užtikrinti stabilią sėdėseną (sėdėjimo padėtį galima keisti)
	5 metai
	ne
	taip
	iki 35 BSI dydžio
	ne
	

	2.2.1.6.
	bariatrinis 
	vežimėlis, kurį varo ir valdo jame sėdintis asmuo, sveriantis daugiau kaip 125 kg, abiem rankomis sukdamas ratus ar ratų lankus (vežimėlį gali valdyti ir kitas asmuo); tinkamas naudoti patalpoje ir urbanistinėje aplinkoje
	5 metai
	taip
	taip
	iki 45 BSI dydžio
	taip
	asmuo dėl sveikatos būklės (pvz., paraplegijos, paraparezės, raumenų nykimo, išsėtinės sklerozės ir kt.) negali vaikščioti ilgų atstumų, bet gali judėti rankomis varomu vežimėliu, tačiau nėra visiškai savarankiškas (negali išlaikyti kūno pusiausvyros galinių ratų pusėje); asmuo dėl nutukimo negali vaikščioti ilgų atstumų; asmeniui nustatytas paliatyviosios pagalbos ar slaugos paslaugų namuose poreikis

	2.2.2.
	aktyvaus tipo 
	manevringas, abiem rankomis valdomas vežimėlis su varomaisiais galiniais ratais; visiškai sukomplektuotas. Gamintojo deklaruojamas paruošto naudoti aktyvaus tipo vežimėlio svoris – ne daugiau kaip 11 kg (šio tipo vežimėlio svoris vertinamas pagal sėdynės plotį: suaugusiesiems –
39–41 cm, vaikams – 30 cm)
	5 metai
	taip
	taip
	iki 55 BSI dydžio
	ne
	asmuo dėl sveikatos būklės juda rankomis varomu vežimėliu, įprastoje aplinkoje jis yra visiškai savarankiškas

	2.3.
	vienpusio varymo vežimėlis
	vežimėlis, kurį viena ranka varo ir valdo jame sėdintis asmuo, sukdamas ratus ar ratų lankus (vežimėlį gali valdyti ir kitas asmuo); tinkamas naudoti patalpoje ir urbanistinėje aplinkoje
	5 metai
	taip
	taip
	iki 12 BSI dydžio
	ne
	asmuo dėl sveikatos būklės gali judėti tik viena ranka varomu vežimėliu ir dėl specialių įgūdžių ar kitų individualių savybių – vienpusio varymo vežimėliu

	2.4.
	tetraplegikui skirtas vežimėlis
	manevringas vežimėlis su reguliuojamo ar pagal asmens individualius poreikius fiksuoto aukščio nugaros atrama, stūmimo rankenomis, varomaisiais galiniais ratais; valdomas abiem rankomis neslidžiais lankais, padengtais sukibimą su paviršiais pagerinančia danga
	5 metai
	taip
	taip
	iki 60 BSI dydžio
	ne
	asmuo dėl fizinės būklės (silpnų rankų ar plaštakų ir sutrikusios liemens kontrolės) juda vežimėliu, skirtu tetraplegikui

	2.5.
	individualiai pagamintas vežimėlis

	2.5.1.
	asmeniui iki 18 metų 
	vežimėlis, pagamintas individualiai pagal asmens individualius fizinius ir medicininius poreikius
	4 metai
	taip
	taip
	iki 90 proc. faktinių jo įsigijimo išlaidų (žr. 2.1 pastabą)
	ne
	asmuo dėl sveikatos būklės juda vežimėliu, bet nėra galimybės pritaikyti kitos rūšies vežimėlio ir jo individualiems poreikiams patenkinti būtinas individualiai pagamintas vežimėlis

	2.5.2.
	asmeniui nuo 18 metų
	vežimėlis, pagamintas individualiai pagal asmens individualius fizinius ir medicininius poreikius
	5 metai
	taip
	taip
	iki 90 proc. faktinių jo įsigijimo išlaidų (žr. 2.2 pastabą)
	ne
	

	3.
	VEŽIMĖLIO REIKMENYS, DALYS ir (AR) DETALĖS
Pastaba. Sprendimą dėl vežimėlio dalių ir (ar) detalių, skirtų individualiam jo pritaikymui, konkretaus kompensacijos dydžio priima Komisija, gavusi Ekspertų komisijos rekomendaciją.

	3.1.
	vežimėlyje sėdinčio asmens tvirtinimo sistemos (diržai ir liemenės)
	priemonės, skirtos asmenims, kurie neišlaiko pusiausvyros, sėdėdami slysta ar svyra į vieną pusę, negali sėdėti
	5 metai
	taip
	ne
	–
	ne
	asmuo naudojasi vežimėliu

	3.2.
	plaštakos apsaugos priemonės
	pirštinės vežimėliui valdyti
	2 metai
	ne
	taip
	iki 0,75 BSI dydžio
	ne
	asmeniui nustatyta tetraparezė, tetraplegija

	3.3.
	pagalbinis ratas 
	prie aktyvaus tipo vežimėlio arba prie vežimėlio, skirto tetraplegikui, tvirtinamas pagalbinis ratas, padedantis lengviau įveikti paviršiaus nelygumus, šaligatvio bortelius ar kitas kliūtis, kai vežimėliu reikia naudotis urbanistinėje aplinkoje
	9 metai
	ne
	taip
	80 proc. faktinių jo įsigijimo išlaidų, bet ne daugiau nei 8 BSI dydžio
	ne
	asmuo naudojasi aktyvaus tipo vežimėliu arba vežimėliu, skirtu tetraplegikui

	3.4.
	varytuvas

	3.4.1.
	mechaninis 
	įtaisas, montuojamas prie aktyvaus tipo vežimėlio, padedantis rankiniu būdu varyti (traukti) vežimėlį
	6 metai
	ne
	taip
	80 proc. faktinių jo įsigijimo išlaidų, bet ne daugiau nei 28 BSI dydžio
	ne
	asmuo naudojasi aktyvaus tipo vežimėliu

	3.4.2.
	elektrinis 
	įtaisas, padedantis vežimėlį varyti elektra, montuojamas prie vežimėlio, skirto tetraplegikui, arba aktyvaus tipo vežimėlio
	6 metai
	ne
	taip
	vežimėlio, skirto tetraplegikui, naudotojui – 80 procentų faktinių jo įsigijimo išlaidų, bet ne daugiau nei 95 BSI dydžio.
Aktyvaus tipo vežimėlio naudotojui – 80 procentų faktinių jo įsigijimo išlaidų, bet ne daugiau nei 70 BSI dydžio
	ne
	asmuo naudojasi vežimėliu, skirtu tetraplegikui, arba aktyvaus tipo vežimėliu

	3.4.3.
	hibridinis 
	įtaisas, padedantis varyti vežimėlį rankomis ir (ar) elektra, montuojamas prie vežimėlio, skirto tetraplegikui, arba aktyvaus tipo vežimėlio
	6 metai
	ne
	taip
	
	ne
	asmuo naudojasi vežimėliu, skirtu tetraplegikui, arba aktyvaus tipo vežimėliu

	3.5.
	sustiprintos padangos su kameromis 
	vežimėlio padangų viršutinė gumos danga sustiprinta, padangos su kameromis
	2 metai
	taip
	ne
	–
	ne
	asmuo naudojasi universalaus tipo vežimėliu, aktyvaus tipo vežimėliu ir vežimėliu, skirtu tetraplegikui

	3.6.
	padanga (įprasta) su kamera 
	vežimėlio padangų viršutinė gumos danga įprasta, padangos su kameromis
	3 mėn.
	taip
	ne
	–
	ne
	asmuo naudojasi vežimėliu

	3.7.
	baterija 
	elektriniam vežimėliui elektrą tiekiantis įtaisas
	3 metai
	taip
	ne
	–
	ne
	asmuo naudojasi elektriniu vežimėliu

	3.8.
	vežimėlio dalys ir (ar) detalės, skirtos individualiam vežimėlio pritaikymui
	individualiam naudojimui skirtos atsarginės dalys ar detalės, siekiant vežimėlį pritaikyti asmens individualiems poreikiams
	2 metai
	taip
	taip
	iki 80 proc. faktinių jų įsigijimo išlaidų (žr. 3 punkto pastabą)
	ne
	asmuo naudojasi vežimėliu

	3.9.
	vežimėlio nugaros atrama 
	
	5 metai
	ne
	taip
	80 proc. faktinių jos įsigijimo išlaidų, bet ne daugiau nei 10 BSI dydžio
	ne
	asmeniui, besinaudojančiam vežimėliu, reikia užtikrinti nugaros stabilumą

	4.
	PER(SI)KĖLIMO PRIEMONĖS

	4.1.
	slankioji lenta 
	asmens padėties ar krypties keitimo priemonė, skirta asmeniui savarankiškai persėsti nuo vieno paviršaus ant kito slinkties būdu
	6 metai
	taip
	taip
	iki 1,5 BSI dydžio
	taip
	asmeniui sunku persėsti nuo vieno paviršiaus ant kito, jis negali savarankiškai persikelti iš vienos vietos į kitą pasikeldamas ar atsistodamas

	4.2.
	slankusis kilimėlis ar vartymo paklodė
	asmens padėties ar krypties keitimo priemonė, skirta asmeniui persėsti nuo vieno paviršaus ant kito, pakeisti padėtį lovoje slinkties būdu, sumažinti trintį ir apsaugoti odą nuo pažeidimo
	6 metai
	taip
	taip
	iki 1,5 BSI dydžio
	taip
	asmeniui nustatytas pirmo ar antro lygio individualios pagalbos teikimo išlaidų kompensacijos poreikis ir asmuo turi judėjimo sutrikimų; asmeniui nustatytas paliatyviosios pagalbos ar slaugos paslaugų namuose poreikis

	4.3.
	keliamasis diržas ar keliamųjų diržų komplektas
	įtaisas, skirtas asmeniui rankiniu būdu perkelti į kitą vietą, prilaikyti jį stovint ar vaikštant
	5 metai
	taip
	ne
	–
	taip
	asmeniui nustatytas pirmo ar antro lygio individualios pagalbos teikimo išlaidų kompensacijos poreikis ir asmuo turi judėjimo sutrikimų; asmeniui nustatytas paliatyviosios pagalbos ar slaugos paslaugų namuose poreikis; asmuo turi judėjimo sutrikimų

	4.4.
	mobilusis keltuvas su stacionaria ar diržine sėdyne 
	įtaisas, skirtas sunkiai judantį, sunkiai atsistojantį asmenį sėdimoje padėtyje perkelti į vežimėlį, kėdę, vonią, ant klozeto ir pervežti patalpoje
	10 metų
	ne
	taip
	iki 24 BSI dydžio
	ne
	asmeniui nustatytas pirmo ar antro lygio individualios pagalbos teikimo išlaidų kompensacijos poreikis ir asmuo turi judėjimo sutrikimų; asmeniui nustatytas paliatyviosios pagalbos ar slaugos paslaugų namuose poreikis

	4.5.
	sukamasis diskas 
	įtaisas, pritaikytas asmeniui lengviau pasisukti sėdint ant kėdės, lovos, automobilio sėdynės
	7 metai
	ne
	taip
	iki 1 BSI dydžio
	ne
	asmuo naudojasi vežimėliu

	4.6.
	atsikėlimo stovas arba diržai
	prie lovos statomas stovas arba tvirtinami diržai, į kurį (-iuos) įsitvėrusiam asmeniui lengviau atsikelti iš lovos
	10 metų
	ne
	taip
	iki 2 BSI dydžio
	ne
	asmeniui sunku pasiversti, keisti kūno padėtį ir (ar) atsisėsti lovoje

	4.7.
	keliamoji sėdynė 
	kėlimo įranga asmeniui nuo sėdimojo paviršiaus pakelti, padedanti jam lengviau atsistoti, naudojama kaip atrama sėdantis ar stojantis
	6 metai
	ne
	taip
	iki 2 BSI dydžio
	ne
	asmeniui nustatytas reumatoidinis artritas; asmuo yra po endoprotezavimo operacijos

	5.
	TRIRATIS AR KETURRATIS
Pastaba. Pasikeitus asmens sveikatos būklei ar antropometriniams duomenims, ar individualiems poreikiams, kai asmuo nebegali naudotis šiame punkte nurodyta judėjimo TPP ir nėra galimybės individualiai ją pritaikyti, kita judėjimo TPP gali būti išduodama arba skiriama jos įsigijimo išlaidų kompensacija, nepasibaigus šiame punkte nustatytam judėjimo TPP naudojimo terminui.

	5.1.
	kojomis minamas triratis ar keturratis 
	judėjimo ir (ar) reabilitacijos priemonė, skirta asmenims, turintiems pusiausvyros ir judėjimo sutrikimų
	4 metai
	ne
	taip
	90 proc. faktinių jo įsigijimo išlaidų, bet ne daugiau nei 43 BSI dydžio
	ne
	asmens koordinacija dėl cerebrinio ar kitokio paralyžiaus sutrikusi, tačiau jis gali judėti kojomis minamu triračiu ar keturračiu

	5.2.
	rankomis valdomas triratis 
	judėjimo ir (ar) reabilitacijos priemonė, skirta asmenims, kurie greitai pavargsta ir kurie turi pusiausvyros ir judėjimo sutrikimų
	4 metai
	ne
	taip
	90 proc. faktinių jo įsigijimo išlaidų, bet ne daugiau nei 19 BSI dydžio
	ne
	asmens koordinacija dėl cerebrinio ar kito paralyžiaus sutrikusi, bet jis gali judėti rankomis valdomu triračiu

	6.
	VIENA RANKA VALDOMOS VAIKŠČIOJIMO PRIEMONĖS
Pastaba. Pasikeitus asmens sveikatos būklei ar antropometriniams duomenims, ar individualiems poreikiams, kai asmuo nebegali naudotis šiame punkte nurodyta judėjimo TPP ir nėra galimybės individualiai ją pritaikyti, kita judėjimo TPP gali būti išduodama, nepasibaigus šiame punkte nustatytam judėjimo TPP naudojimo terminui.

	6.1.
	vaikščiojimo lazdelė

	6.1.1.
	medinė 
	ranka valdomas įtaisas (turintis rankeną, kotą ir vieną antgalį, bet neturintis dilbio atramos), skirtas asmeniui pasiremti ir išlaikyti pusiausvyrą vaikščiojant
	2 metai
	taip
	ne
	–
	taip
	asmeniui nustatytas pusiausvyros sutrikimas

	6.1.2.
	metalinė 
	
	5 metai
	taip
	ne
	–
	taip
	

	6.2.
	vaikščiojimo lazda su trimis ar daugiau kojelių 
	ranka valdomas įtaisas (turintis atramą, rankeną, kotą ir tris ar daugiau antgalių), skirtas asmeniui pasiremti ir išlaikyti pusiausvyrą vaikščiojant
	5 metai
	taip
	ne
	–
	taip
	asmeniui nustatytas pusiausvyros sutrikimas

	6.3.
	alkūninis ramentas 
	ranka valdomas įtaisas (turintis alkūnės atramą, kotą, rankeną ir antgalį) skirtas asmeniui pasiremti ir išlaikyti pusiausvyrą vaikščiojant
	5 metai
	taip
	ne
	–
	taip
	asmeniui nustatytas pusiausvyros ar koordinacijos sutrikimas (galvos smegenų traumos, insultas, stuburo pažeidimai ir trauminiai kaulų, raumenų pažeidimai kaip kitų ligų pasekmės); asmuo yra po endoprotezavimo operacijos

	6.4.
	pažastinis ramentas

	6.4.1.
	medinis
	ranka valdomas įtaisas (turintis pažasties atramą, kotą, rankeną ir antgalį) skirtas asmeniui pasiremti ir išlaikyti pusiausvyrą vaikščiojant
	3 metai
	taip
	ne
	–
	taip
	asmeniui nustatytas abipusis apatinių galūnių silpnumas, pusiausvyros ar koordinacijos sutrikimas, reumatoidinis artritas, apatinių galūnių pažeidimai, nervų sistemos ligos, sutrikdžiusios apatinių galūnių funkciją, traumų pasekmės; asmuo yra po endoprotezavimo operacijos

	6.4.2.
	metalinis
	
	5 metai
	taip
	ne
	–
	taip
	

	6.5.
	viena ranka valdomos vaikščiojimo priemonės priedai 
	viena ranka valdomos vaikščiojimo priemonės atsarginės detalės (vasariniai ir žieminiai antgaliai)
	iki nusidė-vėjimo
	taip
	ne
	–
	taip
	asmuo naudojasi viena ranka valdoma vaikščiojimo priemone

	7.
	ABIEM RANKOMIS VALDOMOS VAIKŠČIOJIMO PRIEMONĖS
Pastaba. Pasikeitus asmens sveikatos būklei ar antropometriniams duomenims, ar individualiems poreikiams, kai asmuo nebegali naudotis šiame punkte nurodyta judėjimo TPP ir nėra galimybės individualiai ją pritaikyti, kita judėjimo TPP gali būti išduodama arba skiriama jos įsigijimo išlaidų kompensacija nepasibaigus šiame punkte nustatytam judėjimo TPP naudojimo terminui.

	7.1.
	vaikščiojimo rėmas 
	rėmas (su rankenomis, antgaliais ir (ar) ratukais, be dilbio atramos, gali būti standus ar žingsniuojantis), kurį asmuo pakelia ar stumia judėdamas, kuris padeda asmeniui išlaikyti stabilumą bei pusiausvyrą ir į kurį einantis ar stovintis asmuo pasiremia savo kūnu
	6 metai
	taip
	taip
	iki 1 BSI dydžio
	taip
	asmeniui nustatytas vienpusis ar abipusis apatinių galūnių silpnumas ir (ar) apatinių galūnių bei viso kūno nestabilumas arba pusiausvyros sutrikimas (pvz., išsėtinė sklerozė, parkinsonizmas, insultas, traumos ir kt.); asmeniui nustatytas paliatyviosios pagalbos ar slaugos paslaugų namuose poreikis

	7.2.
	vaikštynė su ratukais 
	vaikščiojimo įtaisas (su rankenomis, ne mažiau kaip dviem ratukais, gali būti su poilsiui skirta sėdyne, nugaros atrama), kurį judindamas (stumdamas ar traukdamas), einantis asmuo užsitikrina stabilumą ir pusiausvyrą
	5 metai
	taip
	taip
	iki 2,5 BSI dydžio
	taip
	asmeniui nustatytas vienpusis ar abipusis apatinių galūnių silpnumas ir (ar) apatinių galūnių bei viso kūno nestabilumas arba pusiausvyros sutrikimas (pvz., išsėtinė sklerozė, parkinsonizmas, insultas, traumos ir kt.); asmeniui nustatytas paliatyviosios pagalbos ar slaugos paslaugų namuose poreikis

	7.3.
	vaikštynė su staliuku 
	įtaisas su ratukais ir atraminiu staliuku arba dilbio atramomis, stumiamas į priekį abiem rankomis ar abiem rankomis ir viršutine kūno dalimi
	6 metai
	taip
	taip


	iki 2 BSI dydžio
	taip
	

	7.4.
	sėdimoji vaikštynė 
	Įtaisas su ratais ir sėdyne ar diržu, laikančiu einančio asmens kūną, su dilbio atrama ar be jos
	6 metai
	taip
	taip

	iki 24 BSI dydžio
	taip
	asmuo dėl sveikatos būklės gali vaikščioti tik sėdimoje padėtyje

	7.5.
	abiem rankomis valdomos vaikščiojimo priemonės dalys ir detalės 
	Abiem rankomis valdomai vaikščiojimo priemonei skirtos atsarginės dalys ir detalės (pvz., sėdynėlė, kojų skirtuvas ir kt.)
	1 metai
	taip
	ne
	–
	ne
	asmuo naudojasi abiem rankomis valdomomis vaikščiojimo priemonėmis

	8.
	TUALETO REIKMENYS
Pastaba. Komisija, gavusi mobiliosios komandos, sudarytos ir veikiančios Centro direktoriaus įsakymu nustatyta tvarka, išvadą, kad asmuo dėl antropometrinių duomenų ir (ar) medicininių poreikių gali naudotis tik vaikams skirta daugiafunkce naktipuodžio kėdute, priima sprendimą dėl kompensacijos iki 26 BSI dydžio, bet ne didesnės kaip faktinės jos įsigijimo išlaidos, mokėjimo.

	8.1.
	naktipuodžio kėdutė (su ratukais ar be jų)
	kėdė su ratukais ar be jų, turinti surinkimo talpyklą, būtiną naudojantis ne tualetu
	6 metai
	taip
	taip
	iki 2 BSI dydžio
	taip
	asmuo naudojasi judumą ir pusiausvyrą užtikrinančiomis ar palengvinančiomis judėjimo techninės pagalbos priemonėmis (pvz., įvairaus tipo vežimėliais, lazdelėmis, ramentais) arba asmeniui nustatytas pirmo ar antro lygio individualios pagalbos teikimo išlaidų kompensacijos poreikis, paliatyviosios pagalbos ar slaugos paslaugų namuose poreikis

	8.2.
	daugiafunkcė naktipuodžio kėdutė (su ratukais ar be jų)
	kėdė su ratukais ar be jų, kuri turisurinkimo talpyklą, būtiną naudojantis ne tualetu ir ant kurios galima atsisėsti maudantis vonioje ar prausiantis po dušu
	6 metai
	taip
	taip
	iki 4,5 BSI dydžio, bet ne daugiau nei faktinės jos įsigijimo išlaidos, arba iki 26 BSI dydžio, bet ne daugiau nei faktinės jos įsigijimo išlaidos (žr. 8 punkto pastabą)
	taip
	asmuo naudojasi judumą ir pusiausvyrą užtikrinančiomis ar palengvinančiomis judėjimo techninės pagalbos priemonėmis (pvz., įvairaus tipo vežimėliais, lazdelėmis, ramentais) arba asmeniui nustatytas pirmo ar antro lygio individualios pagalbos teikimo išlaidų kompensacijos poreikis, paliatyviosios pagalbos ar slaugos paslaugų namuose poreikis

	8.3.
	paaukštinta tualeto sėdynė

	8.3.1.
	Atskira (pastatoma) arba tvirtinama, arba netvirtinama 
	sėdynė, skirta tualeto kriauklės aukščiui padidinti ir sėdėjimui ant tualeto sėdynės, atsistojimui nuo tualeto palengvinti. 
Pastatoma tualeto sėdynė – sėdynė, statoma ant grindų, lengvai patraukiama nuo tualeto kriauklės, pvz., virš tualeto kriauklės naudojamas rėmas ir kt. 
Netvirtinama tualeto sėdynė – sėdynė, dedama tiesiai ant tualeto kriauklės, nuo kurios ją galima lengvai nuimti.
Tvirtinama tualeto sėdynė – sėdynė, tvirtinama prie tualeto kriauklės.
	6 metai
	taip
	taip
	Iki 1 BSI dydžio
	taip
	asmuo turi judėjimo funkcijų sutrikimų ir gali atsistoti tik nuo paaukštintų paviršių (pvz., po endoprotezavimo operacijos, kai sutrikusios klubo sąnario funkcijos, ir kt.); asmeniui nustatyta tokia neurologinė būklė, kai jis gali atsistoti tik nuo paaukštintų paviršių

	8.3.2.
	elektra valdoma 
	tualeto sėdynė, valdoma pulteliu
	6 metai
	ne
	taip
	iki 7 BSI dydžio
	taip
	

	9.
	PRAUSIMOSI, MAUDYMOSI VONIOJE IR DUŠE PRIEMONĖS

	9.1.
	vonios (dušo) kėdė

	9.1.1
	vonios (dušo) kėdė su ratukais
	kėdė su ratukais, skirta atsisėsti prausiantis po dušu
	6 metai
	taip
	taip
	iki 6 BSI dydžio
	taip
	asmuo naudojasi judumą ir pusiausvyrą užtikrinančiomis ar palengvinančiomis judėjimo techninės pagalbos priemonėmis (pvz., įvairaus tipo vežimėliais, lazdelėmis, ramentais ir kt.)

	9.1.2.
	vonios (dušo) kėdė be ratukų
	kėdė be ratukų, skirta atsisėsti maudantis vonioje ar prausiantis po dušu
	6 metai
	taip
	taip
	iki 2 BSI dydžio
	taip
	asmuo naudojasi judumą ir pusiausvyrą užtikrinančiomis ar palengvinančiomis judėjimo techninės pagalbos priemonėmis (pvz., įvairaus tipo vežimėliais, lazdelėmis, ramentais ir kt.)

	9.1.3.
	stacionari dušo kėdė 
	kėdė, skirta atsisėsti prausiantis po dušu, tvirtinama prie sienos
	10 metų
	ne
	taip
	iki 3 BSI dydžio
	ne
	asmuo naudojasi judumą ir pusiausvyrą užtikrinančiomis ar palengvinančiomis judėjimo techninės pagalbos priemonėmis (pvz., įvairaus tipo vežimėliais, lazdelėmis, ramentais ir kt.)

	9.2.
	vonios suoliukas

	9.2.1.
	nesudėtingos konstrukcijos 
	suoliukas, dedamas ant vonios krašto (-ų) ar į vonią, skirtas asmeniui atsisėsti prausiantis
	5 metai
	taip
	taip
	iki 1,5 BSI dydžio
	taip
	asmuo naudojasi judumą ir pusiausvyrą užtikrinančiomis ar palengvinančiomis judėjimo techninės pagalbos priemonėmis (pvz., įvairaus tipo vežimėliais, lazdelėmis, ramentais ir kt.)

	9.2.2.
	elektrinis, valdomas pulteliu 
	suoliukas, dedamas į vonią; jo aukštis ir nugaros atramos kampas reguliuojami pulteliu
	5 metai
	taip
	taip
	iki 6 BSI dydžio
	ne
	asmeniui nustatytas individualios pagalbos teikimo išlaidų kompensacijos poreikis ir asmuo turi judėjimo sutrikimų

	9.3.
	vonios lenta 
	lenta, dedama ant vonios krašto (-ų), skirta asmeniui atsisėsti prausiantis
	5 metai
	taip
	taip
	iki 0,75 BSI dydžio
	taip
	asmuo naudojasi judumą ir pusiausvyrą užtikrinančiomis ar palengvinančiomis judėjimo techninės pagalbos priemonėmis (pvz., įvairaus tipo vežimėliais, lazdelėmis, ramentais ir kt.)

	9.4.
	nešiojamoji (pripučiama ar sudedama) vonia 
	vonia, skirta slaugomam asmeniui lovoje maudyti
	8 metai
	taip
	taip
	iki 7 BSI dydžio
	ne
	asmeniui nustatytas pirmo ar antro lygio individualios pagalbos teikimo išlaidų kompensacijos poreikis ir asmuo turi judėjimo sutrikimų

	9.5.
	turėklai ar rankenos
	tiesūs ar lenkti strypiniai įtaisai, kuriuos galima laikinai arba stacionariai pritvirtinti prie sienos, lovos, vonios ar grindų, kad kūno padėtį keičiantis asmuo galėtų į juos įsitverti
	8 metai
	ne
	taip
	iki 1,5 BSI dydžio
	ne
	asmuo turi judėjimo ar pusiausvyros sutrikimų

	10.
	SĖDIMIEJI BALDAI
Pastaba. Pasikeitus asmens sveikatos būklei ar antropometriniams duomenims, ar individualiems poreikiams, kai asmuo nebegali naudotis šiame punkte nurodyta judėjimo TPP ir nėra galimybės individualiai ją pritaikyti, kita judėjimo TPP gali būti išduodama arba skiriama jos įsigijimo išlaidų kompensacija, nepasibaigus šiame punkte nurodytam judėjimo TPP naudojimo terminui.

	10.1.
	kėdutė vaikui
	kėdutė, skirta individualiems vaiko sėdėjimo poreikiams užtikrinti
	5 metų
	taip
	taip
	iki 48 BSI dydžio
	ne
	asmeniui nustatytas cerebrinis ar kitoks paralyžius, judėjimo ir atramos sistemos pažeidimai

	10.2.
	darbo kėdė 
	kėdė su staliuku ar be jo, skirta sėdinčio asmens atramai užtikrinti ir jo pečiams, liemeniui, dubens sričiai, kojoms, galvai stabilizuoti, naudojama dirbant
	5 metų
	taip
	taip


	iki 55 BSI dydžio
	ne
	

	10.3.
	sėdynė ar sėdėjimo sistema
	priemonė, tvirtinama prie kėdės ar kito pagrindo, įdedama į vežimėlį ar kitą priemonę, skirta sėdinčio asmens atramai užtikrinti ir jo pečiams, liemeniui, šlaunims, dubens sričiai stabilizuoti
	4 metai
	ne
	taip
	iki 14 BSI dydžio
	ne
	

	10.4.
	sėdimųjų baldų dalys ir detalės 
	atsarginės dalys ir detalės, skirtos šio sąrašo 10.1, 10.2 ir 10.3 papunkčiuose nurodytiems baldams
	4 metai
	taip
	ne
	–
	ne
	asmuo naudojasi sėdimaisiais baldais

	10.5.
	automobilinė kėdutė
	priemonė su 5 taškų tvirtinimo diržais, skirta asmeniui saugiai vežti transporto priemonėje
	4 metai
	ne
	taip
	iki 42 BSI dydžio
	ne
	asmeniui nustatytas cerebrinis ar kitoks paralyžius, judėjimo ir atramos sistemos pažeidimai

	11.
	Lovos staliukas 
	staliukas, skirtas naudoti šalia arba virš lovos
	10 metų
	taip
	ne
	–
	taip
	asmeniui nustatytas pirmo ar antro lygio individualios pagalbos teikimo išlaidų kompensacijos poreikis ir asmuo turi judėjimo sutrikimų arba asmeniui nustatytas paliatyviosios pagalbos ar slaugos paslaugų namuose poreikis

	12.
	PRIEMONĖS PRAGULOMS IŠVENGTI IR JŲ PRIEDAI

	12.1.
	automatiškai reguliuojama lova 
	lova, kurios čiužinio atramos vienos ar daugiau dalių aukštis ar kampas reguliuojamas elektriniu mechanizmu, valdomu lovos naudotojo ar jį slaugančio asmens
	10 metų
	taip
	ne
	–
	taip
	asmeniui nustatytas pirmo ar antro lygio individualios pagalbos teikimo išlaidų kompensacijos poreikis ir asmuo turi judėjimo sutrikimų arba asmeniui nustatytas paliatyviosios pagalbos ar slaugos paslaugų namuose poreikis

	12.2.
	čiužinys praguloms išvengti

	12.2.1.
	poroloninis ar pripučiamas 
	priemonė, skirta gulinčio asmens pažeidžiamas kūno dalis veikiančiai apkrovai paskirstyti, kad būtų išvengta pragulų ir žaizdų; su neperšlampančiu, orui pralaidžiu, higienišku užvalkalu, dengiančiu čiužinio viršutinę dalį ir šonines dalis
	3 metai
	taip
	taip
	iki 2,5 BSI dydžio
	taip
	asmeniui nustatytas pirmo ar antro lygio individualios pagalbos teikimo išlaidų kompensacijos poreikis ir asmuo turi judėjimo sutrikimų arba asmeniui nustatytas paliatyviosios pagalbos ar slaugos paslaugų namuose poreikis; yra pragulų atsiradimo tikimybė, esant bent vienam sunkiam organizmo funkcijų sutrikimui dėl: galvos ir (ar) nugaros smegenų pažeidimų; arterijas obliteruojančių ligų; įvairios kilmės lėtinių venų ligų; virškinimo sistemos sutrikimų, esant malabsorbcijos sindromui; inkstų funkcijų sutrikimų, kai atliekamos dializės procedūros; endokrininių ir medžiagų apykaitos ligų, pasireiškiančių galūnių angiopatija, morbidiniu nutukimu; sunkios eigos odos ir poodžio ligų; kraujo ir kraujodaros organų ligų

	12.2.2
	hibridinis
	kombinuotas čiužinys, sudarytas iš kelių dalių ar sluoksnių (pvz., iš skirtingo tankio viskoelastinio porolono ar kitokios medžiagos; pripučiamas gali būti kombinuotas su porolono dalimi ir kt.), skirtas naudoti esant didelei pragulų atsiradimo rizikai; su neperšlampančiu, orui pralaidžiu, higienišku užvalkalu, dengiančiu čiužinio viršutinę dalį ir šonines dalis
	3 metai
	ne
	taip
	iki 8 BSI dydžio
	ne
	

	12.3.
	pasėstas praguloms išvengti (poroloninis ar pripučiamas, ar hibridinis) 
	priemonė, skirta stabiliai asmens sėdėsenai išlaikyti ir (ar) audinio vientisumui užtikrinti, paskirstant asmens sėdmenis veikiančią apkrovą
	2 metai
	taip
	taip
	iki 6 BSI dydžio
	taip
	asmuo naudojasi vežimėliu

	12.4.
	pasėsto praguloms išvengti užvalkalas
	keičiama pasėsto praguloms išvengti užvelkama dalis
	2 metai
	ne
	taip
	iki 0,75 BSI dydžio
	ne
	asmuo naudojasi pasėstu praguloms išvengti

	12.5.
	čiužinio praguloms išvengti užvalkalas
	keičiama čiužinio praguloms išvengti užvelkama dalis, pagaminta iš neperšlampančios, orui pralaidžios, higieniškos medžiagos
	iki susidė-vėjimo
	taip
	taip
	iki 0,75 BSI dydžio
	ne
	asmuo naudojasi čiužiniu praguloms išvengti

	12.6.
	automatiškai reguliuojamos lovos dalys ir detalės 
	atsarginės dalys ir detalės, skirtos automatiškai reguliuojamai lovai (pvz., ratai, pakėlimo mechanizmas, valdymo pultas ir kt.)
	10 metų
	taip
	ne
	–
	ne
	asmuo naudojasi automatiškai reguliuojama lova

	13.
	JUDĖJIMO, JĖGOS IR PUSIAUSVYROS ĮGŪDŽIŲ LAVINIMO ĮRANGA
Pastaba. Pasikeitus asmens sveikatos būklei ar antropometriniams duomenims, ar individualiems poreikiams, kai asmuo nebegali naudotis šio sąrašo 13.1 papunktyje nurodyta judėjimo TPP ir nėra galimybės individualiai ją pritaikyti, kita judėjimo TPP gali būti išduodama arba skiriama jos įsigijimo išlaidų kompensacija, nepasibaigus šio sąrašo 13.1 papunktyje nustatytam nurodytų judėjimo TPP naudojimo terminui.

	13.1.
	stovėjimo atrama

	13.1.1.
	įprasta
	įranga, skirta atramai stovinčiam asmeniui užtikrinti
	4 metai
	taip
	taip
	iki 25 BSI dydžio
	ne
	asmeniui nustatyta hemiplegija arba ryški hemiparezė, paraplegija, tetraplegija, tetraparezė, ryški ataksija, ryškus hiperkinezinis sindromas, cerebrinis paralyžius ir kt.

	13.1.2.
	daugiafunkcė
	įranga, skirta asmens nukreipimui į sėdėjimo, stovėjimo ir gulėjimo padėtis užtikrinti, asmens padėtims tolygiai keisti, kad jo kūnas galėtų prisitaikyti ir funkcionuoti
	4 metai
	ne
	taip
	iki 150 BSI dydžio
	ne
	

	13.2
	stovėjimo atramos dalys ir detalės 
	atsarginės dalys ir detalės, skirtos stovėjimo atramai (pvz., galvos atrama, tvirtinimo diržai ir kt.)
	8 metai
	taip
	ne
	–
	ne
	asmuo naudojasi stovėjimo atrama

	13.3.
	kamuolys
	rutulio ar dvigubo rutulio formos priemonė, skirta asmens pusiausvyrai lavinti, koordinacijai gerinti, raumenims stiprinti
	4 metai
	ne
	taip
	iki 0,75 BSI dydžio
	ne
	asmeniui iki 18 metų nustatyta hemiplegija arba ryški hemiparezė, paraplegija, tetraplegija, tetraparezė, ryški ataksija, ryškus hiperkinezinis sindromas, cerebrinis paralyžius

	13.4.
	ritinys 
	cilindro formos priemonė, skirta asmens pusiausvyrai lavinti, koordinacijai gerinti, raumenims stiprinti
	4 metai
	ne
	taip
	iki 1,5 BSI dydžio
	ne
	

	14.
	PRIEMONĖS, PADEDANČIOS ATLIKTI IR (ARBA) PAKEIČIANČIOS RANKOS IR (ARBA) PLAŠTAKOS, IR (ARBA) PIRŠTO FUNKCIJAS

	14.1.
	rankinės plokščiosios replės 
	įtaisas, skirtas tam tikru atstumu esantiems daiktams pasiekti, laikyti, suspausti ar suimti
	5 metai
	ne
	taip
	iki 0,5 BSI dydžio
	ne
	asmuo turi didelių rankos gniaužimo į kumštį ir griebimo pirštais sutrikimų; asmeniui dėl sveikatos būklės sunku pasiekti toli esančius daiktus

	14.2.
	kojinių ir pėdkelnių apsimovimo priemonė
	įtaisas, skirtas padėti užsimauti kojines ir (ar) pėdkelnes
	5 metai
	ne
	taip
	iki 0,2 BSI dydžio
	ne
	asmuo turi didelių rankos gniaužimo į kumštį ir griebimo pirštais sutrikimų; asmeniui dėl sveikatos būklės sunku susilenkti ir apsimauti kojines ir (ar) pėdkelnes


___________________________________
Priedo pakeitimai:
Nr. A1-346,
2026-06-01,
paskelbta TAR 2026-06-01, i. k. 2026-09564            



Pakeitimai:

1.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-598,
2022-09-12,
paskelbta TAR 2022-09-12, i. k. 2022-18650                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos techninės pagalbos priemonėmis tvarkos aprašų patvirtinimo“ pakeitimo

2.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-876,
2022-12-23,
paskelbta TAR 2022-12-23, i. k. 2022-26714                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos techninės pagalbos priemonėmis tvarkos aprašų patvirtinimo“ pakeitimo

3.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-211,
2023-04-04,
paskelbta TAR 2023-04-04, i. k. 2023-06374                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos techninės pagalbos priemonėmis tvarkos aprašų patvirtinimo“ pakeitimo

4.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-368,
2023-06-06,
paskelbta TAR 2023-06-06, i. k. 2023-11166                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos techninės pagalbos priemonėmis tvarkos aprašų patvirtinimo“ pakeitimo

5.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-547,
2023-08-14,
paskelbta TAR 2023-08-14, i. k. 2023-16195                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos bei judėjimo techninės pagalbos priemonėmis tvarkos aprašų patvirtinimo“ pakeitimo

6.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-685,
2023-10-17,
paskelbta TAR 2023-10-17, i. k. 2023-20320                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos bei judėjimo techninės pagalbos priemonėmis tvarkos aprašų patvirtinimo“ pakeitimo

7.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-879,
2023-12-20,
paskelbta TAR 2023-12-20, i. k. 2023-24728                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos bei judėjimo techninės pagalbos priemonėmis tvarkos aprašų patvirtinimo“ pakeitimo

8.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-17,
2024-01-09,
paskelbta TAR 2024-01-09, i. k. 2024-00301                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos bei judėjimo techninės pagalbos priemonėmis tvarkos aprašų patvirtinimo“ pakeitimo

9.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-246,
2024-03-29,
paskelbta TAR 2024-03-29, i. k. 2024-05900                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos bei judėjimo techninės pagalbos priemonėmis tvarkos aprašų patvirtinimo“ pakeitimo

10.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-668,
2024-10-09,
paskelbta TAR 2024-10-10, i. k. 2024-17772                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos bei judėjimo techninės pagalbos priemonėmis tvarkos aprašų patvirtinimo“ pakeitimo

11.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-763,
2024-11-14,
paskelbta TAR 2024-11-14, i. k. 2024-19852                
Dėl Lietuvos Respublikos socialinės apsaugos ir darbo ministro 2024 m. spalio 9 d. įsakymo Nr. A1-668 „Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos techninės pagalbos priemonėmis tvarkos aprašų patvirtinimo“ pakeitimo“ pakeitimo

12.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-235,
2025-05-05,
paskelbta TAR 2025-05-05, i. k. 2025-07995                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos bei judėjimo techninės pagalbos priemonėmis tvarkos aprašų patvirtinimo“ pakeitimo

13.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-426,
2025-08-08,
paskelbta TAR 2025-08-08, i. k. 2025-13877                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos bei judėjimo techninės pagalbos priemonėmis tvarkos aprašų patvirtinimo“ pakeitimo

14.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-614,
2025-10-31,
paskelbta TAR 2025-10-31, i. k. 2025-18278                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos bei judėjimo techninės pagalbos priemonėmis tvarkos aprašų patvirtinimo“ pakeitimo

15.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-20,
2026-01-14,
paskelbta TAR 2026-01-14, i. k. 2026-00443                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos bei judėjimo techninės pagalbos priemonėmis tvarkos aprašų patvirtinimo“ pakeitimo

16.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-251,
2026-04-27,
paskelbta TAR 2026-04-27, i. k. 2026-06876                
Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos bei judėjimo techninės pagalbos priemonėmis tvarkos aprašų patvirtinimo“ pakeitimo

17.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-346,
2026-06-01,
paskelbta TAR 2026-06-01, i. k. 2026-09564                
Dėl techninės klaidos ištaisymo Lietuvos Respublikos socialinės apsaugos ir darbo ministro 2026 m. balandžio 27 d. įsakyme Nr. A1-251 „Dėl Lietuvos Respublikos socialinės apsaugos ir darbo ministro 2022 m. sausio 13 d. įsakymo Nr. A1-25 „Dėl Asmenų aprūpinimo klausos, regos, komunikacijos ir sensorikos bei judėjimo techninės pagalbos priemonėmis tvarkos aprašų patvirtinimo“ pakeitimo“


